Ale v dnešnom parlamente je veľmi málo ľudí z regiónov, napr. z Prešovského kraja, ktorý má najviac ľudí, pokiaľ sa nemýlim, po voľbách bolo len 8 alebo 7 poslancov.

Prešovský kraj je skutočne najviac obývaný kraj na Slovensku. K 15. aprílu 2019 tam malo trvalý pobyt 825 022 ľudí . Pre porovnanie, druhý počtom obyvateľov najväčší kraj je Košický kraj, kde žije 800 414 ľudí, zatiaľ čo v Bratislavskom kraji má trvalý pobyt len vyše 659 598 ľudí. V NR SR je momentálne 10 poslancov s bydliskom v Prešovskom kraji. Jana Vaľová, Peter Šuca, Mikuláš Krajkovič, Stanislav Kubánek a Ľuboš Martinák (nastúpil 21. decembra 2017) za SMER-SD, Peter Pčolinský a Jozef Lukáč za Sme Rodina, Karol Galek za SaS, Martin Fecko za OĽANO-NOVA a Soňa Gaborčáková ako nezaradená. Po voľbách v roku 2016 do parlamentu nastúpili aj Milan Mazurek za ĽSNS a Peter Chudík za SMER (mandátu sa vzdal), čo znamená, že po voľbách bolo v parlamente 11 poslancov s bydliskom v Prešovskom kraji. Andrej Kiska uviedol, že po voľbách bolo v NR SR 8 alebo 7 poslancov z Prešovského kraja, pripustil však pochybnosť o presnosti tohto čísle. S ohľadom na priznanú pochybnosť, výšku odchýlky a duch povedaného hodnotíme ako jeho tvrdenie ako ešte pravdivé.

825 022 ľudí
10 poslancov


Európska komisia povedala v posledných dňoch, že tieto opatrenia považuje za realistické a sme jednou z ôsmich krajín, ktorí profesionálne pristúpili k tejto konsolidácii.

Európska komisia skonštatovala, že 8 krajín Eurozóny vrátane Slovenskej republiky vo svojom rozpočtovom pláne na rok 2025 postupuje v súlade s ich strednodobými fiškálnymi plánmi ( .pdf , str. 6). Komisia zároveň konštatuje , že slovenský strednodobý fiškálny plán je v súlade s novými fiškálnymi pravidlami EÚ a odporučila Rade EÚ tento plán schváliť. Výrok preto hodnotíme ako pravdivý.

Rozpočtový plán na rok 2025, ktorý Slovenská republika zaslala Európskej komisii, počíta s rastom ekonomiky nad 2% HDP, poklesom deficitu verejných financii z 5,8% HDP v roku 2024 na 4,7% HDP v roku 2025 ( .pdf , str. 2). Vláda sa tiež zaviazala ďalej znižovať deficit tak, aby do konca roku 2027 bol na úrovni pod 3% HDP.

Slovenská republika poslala Európskej komisii a Euroskupine 15.10.2024 návrh rozpočtu na rok 2025, ale aj strednodobý fiškálny plán pre obdobie rokov 2025 - 2028.

Komisia v stanovisku k návrhu rozpočtu uvádza, že „rozpočtový plán je v súlade s odporúčaniami Rady Európskej únie” ( .pdf , str. 5).

Strednodobý fiškálny plán je podľa Komisie v súlade s odporúčaniami Rady EÚ. Podľa Inštitútu finančnej politiky je z predložených strednodobých fiškálnych plánov ten slovenský najambicióznejší.

Okrem Slovenskej republiky sú rozpočtové plány na rok 2025 v súlade s odporúčaniami na zníženie čistých výdavkov aj v prípade Cypru, Francúzska, Grécka, Chorvátska, Lotyšska, Slovinska a Talianska.

Slovensko v nasledujúcich štyroch rokoch podstúpi najväčšiu konsolidáciu v EÚ. Potreba konsolidácie pritom vyplýva z vysokého deficitu verejných financií a rastu nákladov.

Od júla 2024 je Slovensko medzi 8 krajinami v rámci procedúry nadmerného deficitu. Stalo sa tak preto, že od roku 2024 opäť platia európske rozpočtové pravidlá, ktoré boli pozastavené pre pandémiu a neskôr energetickú krízu. Slovensko prekračuje znovu platné rozpočtové pravidlo, podľa ktorého rozpočtový deficit nesmie presahovať 3 % a môže tiež presiahnuť aj ďalšie pravidlo, podľa ktorého dlh krajiny nesmie presiahnuť 60 % HDP. Deficit Slovenska bude naďalej vysoko prekračovať trojpercentný limit aj v roku 2025, podľa predpokladaného vývoja bude dosahovať 5,4 %. Bez konsolidácie môže dlh Slovenska prekročiť 60% HDP. Komisia nás preto zaradila do procedúry nadmerného deficitu.

V rámci tejto procedúry musí vláda predložiť konsolidačný plán, ktorý musí byť schválený a jeho dodržiavanie Komisia kontroluje. V prípade nedodania plánu alebo jeho nedodržania Slovensku hrozí pokuta až do výšky 0,2% HDP . Vláda SR bude predkladať správy o prijatých opatreniach na zníženie deficitu verejných financií každých šesť mesiacov.

Členské krajiny Eurozóny majú povinnosť vždy do 15. októbra poslať Európskej komisii a Euroskupine návrh štátneho rozpočtu na nasledujúci rok. Európska komisia týmto spôsobom kontroluje, aby národné rozpočty krajín Eurozóny boli v súlade so spoločnou ekonomickou politikou Eurozóny ( .pdf , str. 1). Cieľom spoločnej politiky je podporovať spoločný a udržateľný ekonomický rast a prispievať k tomu, aby bola EÚ konkurencieschopnejšia a lepšie pripravená na budúce výzvy.

8 krajín
.pdf
konštatuje
.pdf
.pdf
je
Inštitútu finančnej politiky
v súlade s odporúčaniami
8 krajinami
0,2% HDP
.pdf


Progresívna daň je vo všetkých európskych krajinách prakticky.

Progresívna daň (z príjmu) nie je zavedená vo všetkých európskych krajinách a ani vo všetkých členských krajinách EÚ. Neprogresívnu daň, ako vidno z údajov OECD , majú zavedenú okrem Slovenska napr. Estónsko, Česko, (Poľsko). Tabuľka 1.4 (odkaz v odstavci B.3 na Marginal Personal Income Tax-2010) zisťuje úroveň daňového zaťaženia pri rôznych úrovniach miezd. V spomenutých krajinách je percento zaťaženia pri rôznych úrovniach miezd rovnaké. Daň preto nie je progresívna. Zaujímavosťou je, že na Slovensku je zachytená dokonca mierna degresivita dane z príjmu. Údaje navyše nemapujú všetky členské krajiny EÚ, preto môže ich počet byť vyšší. * opravené dňa 15. marca 2012: Poľsko sme zo skupiny štátov, ktoré nemajú pre daň z príjmu zavedenú progresivitu vyčiarkli, keďže podľa brožúry poradenskej spoločnosti MDDP (s.18) je v systéme zavedená určitá miera progresivity, hoci na určité príjmy (kapítálové) sa vzťahuje rovná daň.

OECD MDDP


Preto blokovali prijatie aj v podstate aj zvyšovanie platov učiteľov, lebo my sme povedali áno, tu máme peniaze, môžme zvýšiť platy učiteľov od 1. júla o 10 %, blokovali to radšej, lebo chránili bohatých.

Igor Matovič opakovane spájal navýšenie platov učiteľov so zvýšením niekoľkých daní, vrátane návrhu zdanenia 100 najbohatších firiem s čím strana Sas nesúhlasila a návrh vetovala ako celok . Tvrdenie, že SaS týmto krokom chránila bohatých, je ale zavádzajúce. SaS argumentovala, že na navýšenie platov nie je potrebné, aby sa zvyšovali akékoľvek dane. Kolektívna zmluva s odborármi o navýšení platov bola nakoniec podpísaná bez zvyšovania daní.

Igor Matovič správne tvrdí, že SaS v júni 2022 na vláde vetovala návrh vlády na zvýšenie platov učiteľov, ktorý mal platiť od 1. 7. 2022. Minister financií opakovane predkladal v jednom balíku návrh na 10% zvýšenie platov v školstve spoločne s návrhom na zdanenie hazardu, liehu, ruskej ropy a regulovaným odvodom. Strana SaS mala problém s druhou časťou návrhu a opakovale vyhlasovala, že zvyšovanie daní je pre nich červenou čiarou . Nakoniec sa vláda a odbory dohodli na zvýšení o 3% s tým, že o 10% budú platy zvýšené od januára 2023 a následne od septembra 2023 o ďalších 12%.

Argumentácia Igora Matoviča sa ale líši od vysvetlenia strany Sloboda a Solidarita. SaS uviedla, že návrh Igora Matoviča bol podmienený zvyšovaním daní, ktoré odmietala a argumentovala , že ku zvýšeniu platov by malo dôjsť bez potreby zvyšovania daňového zaťaženia. Slová SaS potvrdzuje aj konečná dohoda na zvýšení platov, ktorá sa udiala bez zvýšenia predmetných daní. Z balíka daní, ktoré minister Matovič navrhoval, zatiaľ parlamentom úspešne neprešla ani jedna. Daň z ropy bola posunutá do druhého čítania, daň z liehu ako aj osobitý odvod z podnikania v regulovaných odvetviach sa nachádzajú v prvom čítaní.

Otázne taktiež je, či by zvýšenie daní plne pokrylo navýšenie platov učiteľov. Ministerstvo financií vyčíslilo , že zvýšenie spotrebnej dane z liehu, zdanenie hazardu, zavedenie regulovaného odvodu, zdanenie plynovodu a daň z ruskej ropy by do rozpočtu mohlo priniesť necelých 500 miliónov eur. Zvýšenie platov učiteľov pritom bude podľa premiéra stáť takmer miliardu eur.

vetovala
predkladal
červenou čiarou
zvýšení
zvýšené
argumentovala
dohoda
Daň z ropy
daň z liehu
osobitý odvod
vyčíslilo
Zvýšenie platov


Máme teraz situáciu, že máme parlamentnú demokraciu takpovediac bez parlamentu, ktorý opäť nebol s výnimkou tých pár zákonov, kde sa koalícia zhodla, nebol schopný sa uzniesť. Čo mimochodom akože je aj trošku zásah už do práv opozície, my vieme síce predkladať zákony, ale vlastne nemá ich kto vypočuť, nemá ich kto posúdiť, nemá kto o nich hlasovať.

V januári 2025 bolo zvolaných 5 schôdzí parlamentu. Väčšina poslancov sa prezentovala iba 21 . januára, kedy prešli návrhy podpredsedu Národnej rady Petra Žigu. Vo februári bol parlament uznášaniaschopný 4 . a 5 . februára, v dňoch 18 . a 19 . februára sa neprezentovalo dostatočné množstvo poslancov na otvorenie schôdze Národnej rady. Podľa harmonogramu schôdzí Národnej rady za rok 2025 mala prebiehať schôdza od 4. februára. Preto hodnotíme výrok ako pravdivý.

Poslanci Národnej rady mali mať tento rok 6 riadných schôdzi v parlamente. V súčasnosti parlament nefunguje v riadnom režime od 11. decembra 2024, všetky schôdze boli zvolané mimoriadne. Vo februári dotiahli hlasovanie o stavebnom a zdravotnom zákone, najbližší termín ďalšej riadnej schôdze sa očakáva na konci marca.

Opozícia v januári 2025 podala návrh na vyslovenie nedôvery vláde. Tá sa nakoniec mala uskutočniť v utajenom režime z dôvodu toho, že predseda vlády Robert Fico plánoval informovať o utajených zisteniach od Slovenskej informačnej služby. Opozícia počas schôdze o odvolávaní odišla zo sály, pretože nesúhlasili s utajeným režimom.

mala prebiehať

6 riadných schôdzi

podala


Ak sa pozrieme napríklad na OECD, ktoré vlastne vydalo nejaký prieskum, tak dôveryhodnosť polície od roku 2007 do roku 2017 stúpla z 52% na 78%.

Prieskum uverejnilo OECD v publikácii Government at a Glance 2017. V nej sa uvádza, že lokálnej polícii v roku 2007 dôverovalo 48 % občanov, zatiaľ čo v roku 2016 sa dôvera zvýšila na 72 %. OECD svoje prieskumy zverejňuje v dvojročných intervaloch, údaje pre rok 2017 preto neexistujú. Keďže Saková nesprávne uviedla údaje prieskumu, hodnotíme výrok ako nepravdivý.

OECD


Neprokurátorom môže byť generálny prokurátor v mnohých európskych krajinách, v Anglicku, vo Švédsku, na Cypre, v Holandsku a ešte v ďalších. Nie je to žiadna novinka, je to celosvetová možnosť a je to dokonca aj odporúčaním Benátskej komisie, čo je poradný orgán pre ústavné otázky Rady Európy. Benátska komisia odporúča vo svojich analýzach rozšíriť možnosť kandidovať na generálneho prokurátora aj neprokurátora.

Podľa porovnávacej štúdie Open Society Institute z januára 2019 nastúpilo do funkcie generálneho prokurátora z inej než prokurátorskej profesie 8 z 28 generálnych prokurátorov v EÚ. Možnosť kandidovať na túto funkciu aj pre právnikov - neprokurátorov platí aj v Holandsku, Švédsku, na Cypre či v Anglicku a Walese (s. 24). Tzv. Benátska komisia ( Európska komisia pre demokraciu prostredníctvom práva) je poradným orgánom Rady Európy. V súhrnnej správe s odporúčaniami (2017) komisia uvádza , že šanca uchádzať sa o funkciu generálneho prokurátora pre kandidátov, ktorí neboli v prokuratúre, ale majú dostatok skúsenosti v súdnictve alebo advokácii, môže zvýšiť transparentnosť a nezávislosť úradu. Tvrdenie Gábora Grendela preto hodnotíme ako pravdivé.

štúdie je uvádza


Nastáva oživenie ekonomiky v celej Európskej únii.

Ekonomický rast EÚ 27 v priemere v 2. štvrťroku 2013 oproti 1. štvrťroku 2013 narástol o 0,5 p. b.. Výrok predsedu vlády však hodnotíme ako zavádzajúci, keďže nie je pravdou, že sa tak udialo v celej EÚ 27. Až sedem štátov EÚ 27 malo v 2. štvrťroku 2013 nižší ekonomický rast ako tomu bolo v 1. štvrťroku 2013.

7 členských krajinách
správu
1. Q. 2013
rastu HDP v EÚ a eurozóne
The Economist
McKinsey & Company
Jose Manuel Barroso


Keď ste (pravicová vláda, pozn.) 10-násobne predražene kúpili Fabie, ktorá stojí 8 000 a kúpili ste ju za 80 000...

Výrok Roberta Kaliňáka o nákupe predražených automobilov hodnotíme ako nepravdu, nakoľko viaceré internetové portály uvádzali hodnotu iba 60-tisíc €. Vysúťažené Fabie obsahovali mobilné radary, ktoré sa v nich štandardne nenachádzajú. Naviac, nie všetky automobily boli takto predražené. Fakt, že všetky autá by stáli viac, popieralo aj Ministerstvo vnútra Slovenskej republiky. SME píše, že kupované Fabie boli vysúťažené po deväť- a jedenásťtisíc, cena po nainštalovaní radarov však stúpla až na takmer 59 000 eur. So správou o predražených automobiloch prišiel ako prvý portál autoforum.cz . Správu následne prebrali slovenské médiá . V správe sa písalo o predražených automobiloch Policajného zboru SR, ktoré nakúpilo Ministerstvo vnútra SR za privysoké ceny. Ministerstvo vnútra na obvinenia reagovalo správou , že vysoké ceny boli zapríčinené technickým vybavením vozidiel, pričom radary stáli 44 540 € a nie všetky vozidlá boli radarmi vybavené. Zmluva bola podpísaná na konci roka 2011, teda po vyslovení nedôvery Radičovej vláde parlamentom. Dátum zverejnenia analýzy: 20.06.2016 Naspäť Nahlásiť chybu

SME
autoforum.cz
médiá
správou
vyslovení nedôvery


Ja som kauzu Sporoinvest nesúdil, čiže ako predseda súdu na to vôbec nemám vplyv...

Štefan Harabin nesúdil prípad Sporoinvest ako taký, bol však súčasťou senátu Najvyššieho súdu, ktorý v roku 2017 rozhodoval o sťažnosti prokurátora voči zastaveniu trestného stíhania v kauze. Stíhanie zastavil Špecializovaný trestný súd pre neprimeranú dĺžku konania. Senát, v ktorom sedel aj Harabin, sťažnosť prokurátora zamietol. Argumentoval , že 15-ročné prípravné konanie bolo pridlhé a že „je neprípustné, aby štát, ktorý je garantom základných práv a slobôd, bol ich pokračujúcim porušovateľom.” Nesedí teda, že Štefan Harabin kauzu nesúdil vôbec. Ako predseda súdu na prípad vplyv mať nemusel, no mal ho ako člen senátu, ktorý rozhodoval o sťažnosti prokurátora. Výrok preto hodnotíme ako nepravdivý.

rozhodoval Argumentoval


Oni ako prinajlepšom urobia to, že za pol roka si ten zákon zoberú, doslova ho dajú do kopírky, odkopírujú, podpíšu sa pod to ich poslanci, predložia ho a potom si ho schvália.

Tím Demagog.sk našiel až 3 príklady kopírovania zákonov pri predkladaní návrhov zákonov do parlamentu, čo potvrdzuje výrok Matoviča. Konkrétne ide o geologický zákon z mája 2014, reformu penzií z augusta 2012 a novela zákona o ochrane spotrebiteľa zo septembra 2013. Jedným z príkladov "kopírovania" zákona bol prípad novely geologického zákona. Ako informoval 28. mája 2014 portál Webnoviny , SDKÚ-DS opozičnou prácou podľa podpredsedu strany Ivana Štefanca prinútila Smer-SD, aby konal vo veci zákazu ťažby uránu. " Ako povedal Štefanec, sme svedkami, že vláda predkladá návrh zákona v skrátenom legislatívnom konaní práve preto, že s ním prišla opozícia. "Vláda je dotlačená k skrátenému legislatívnemu konaniu. Pracovať sa oplatí. Smer nie prvýkrát kopíruje naše návrhy zákonov. Chceme len poukázať, že SDKÚ predkladala návrh v roku 2009, poslanci za Smer hlasovali proti. V súčasnosti vznikla zrazu situácia, že Smer-SD to musí riešiť, a to v skrátenom legislatívnom konaní. "Zrazu sú ohrozené zdravie a životy ľudí (dôvod na skrátené legislatívne konanie – pozn.), Novotný ( poslanec za SDKÚ-DS) upozornil, že minister životného prostredia v januári 2014 napriek protestom prokuratúry vydal povolenie na pokračovanie prieskumu do roku 2015 v lokalite Jahodná. "Vtedy zdravie a životy ľudí ohrozené neboli? Až teraz, lebo sa blížia komunálne voľby v Košiciach a Košičania nechcú, aby sa v lokalite Jahodná ťažil urán," uviedol Novotný s tým, že Richard Raši sa opätovne uchádza o primátorskú stoličku. " Ďalším príkladom bolo schválenie Mihálovej reformy penzii v auguste 2012, ako informovali HN . " Dôchodcovia budú od januára dostávať penzie od štátu po novom. Zmenu valorizácie dôchodkov, postupné zvyšovanie veku odchodu do dôchodku, ale aj vyššiu solidaritu v systéme v piatok odklepla parlamentná väčšina Smeru-SD. Úpravy pritom takmer kopírujú reformu, ktorú pred rokom navrhoval exminister práce Jozef Mihál (SaS) a Smer ju kritizoval. Dnes hovorí šéf strany a premiér Robert Fico, že je v poriadku. „Je to dobrý zákon, je pre ľudí. “ Ďalším príkladom bola novela zákona o elektronických komunikáciách. Strana OĽaNO v roku 2012 pripravovala vydanie zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov. Novela zákona o elektronických komunikáciách navrhovala, aby pri každom telefonáte na audiotextové číslo dostal volajúci vopred informáciu o cene hovoru. Návrh zákona vyšiel z pera M. Fecka, E. Jurinovej, I. Matoviča a J. Viskupiča, ktorý bol doručený do parlamentu 24. augusta 2012. Vládny Smer vtedy najprv novelu v prvom a druhom čítaní podporil, definitívne však za ňu v treťom čítaní nehlasoval (počas hlasovania bolo prítomných 140 poslancov, z ktorých len 5 hlasovali proti, 21 hlasovala za schválenie zákona a 114 poslancov sa zdržalo hlasovania). Pri druhom čítaní bol daný návrh pozmenený a doplnený Erikou Jurinovou na konečné znenie: „informácie o platných cenách vo vzťahu k všetkým číslám alebo službám s osobitnými cenovými podmienkami, pri osobitných kategóriach služieb vrátane služieb so zvýšenou tarifou poskytnúť takúto informáciu okamžite pred zostavením volania." 27. septembra 2O13 vyšiel návrh poslancov Národnej rady Slovenskej republiky Otta BRIXIHO a Antona MARTVOŇA na vydanie zákona , ktorým sa mení zákon č. 250/2007 Z. z. o ochrane spotrebiteľa a o zmene a doplnení niektorých zákonov v znení neskorších prepisov. Návrh zákona prešiel všetkými troma čítaniami a 5. decembra 2013 bol schválený . Prítomných pri hlasovaní bolo 135 poslancov, z ktorých 133 hlasovalo za schválenie. Návrh zákona O. Brixiho a A. Martvoňa znel: „uviesť v akejkoľvek obchodnej komunikácii, vrátane reklamy a marketingu tovarov a služieb, ktorá od spotrebiteľa vyžaduje, aby na získanie tovaru alebo služby kontaktoval predávajúceho telefonicky na čísle služby so zvýšenou tarifou pravdivý a úplný údaj o jednotkovej cene volania alebo maximálnej možnej cene volania, ktorú bude musieť spotrebiteľ za takéto volanie uhradiť.“ Dátum zverejnenia analýzy: 13.10.2014 Naspäť Nahlásiť chybu

Webnoviny HN OĽaNO hlasovania zákona schválený


Aj my máme podiel na problémoch krajín, z ktorých utečenci utekajú - bojuje sa tam napríklad zbraňami vyrobenými na Slovensku.

O tom, že Islamský štát bojuje zo slovenskými obrnenými vozidlami a muníciou informoval v septembri DenníkN .

DenníkN
WikiLeaks Slovensko
ČTK


Uvedomme si, že pri 30-ročnej prevádzke tejto vodnej elektrárne, by talianska spoločnosť Enel dostala takmer 1,2 miliardy eur tržby a pritom celé Slovenské elektrárne, vrátane všetkých vodných elektrární, atómových elektrární, všetkého čo tam je, kúpili za 840 miliónov.

Treba zdôrazniť, že spoločnosť Enel v roku 2006 odkúpila 66 % Slovenských elektrární, zvyšných 34 % je stále vo vlastníctve štátu. Nie je tak presné tvrdiť, že dostala "celé Slovenské elektrárne". Suma, za ktorú ENEL získal 66 % akcií v Slovenských elektrárňach bola 839 miliónov eur v roku 2006. Ako však už spomíname vo vyššie uvedenom výroku, z dostupných informácií nie je možné určiť zisk Enelu za prevádzku Vodnej elektrárne Gabčíkovo. Výrok ako celok preto hodnotíme ako neoveriteľný.

839 miliónov eur


Ja si dovolím citovať alebo parafrázovať to, čo povedal pán poslanec Procházka asi pol hodinu pred touto reláciou v spravodajskej televízii, kde hovoril, že on osobne by sa možno trošku inak staval pri tých námietkach predpojatosti a konzervatívnejšie by rozhodoval.

V relácii V politike na TA3 5. mája 2013 povedal poslanec Radoslav Procházka: "Že poviem vám teraz veľmi otvorene a asi aj prekvapujúco. Ja osobne by som pri rozhodovaní o vylúčení sudcov Brňáka a Lalika bol podstatne zdržanlivejší, ako bol ten námietkový senát a mne sa tie oficiálne dôvody až také presvedčivé nezdali."

V politike


Žilina je líder v rámci mobility, sme dostali v Banskej Bystrici cenu za 1.miesto v rámci aktívnej mobility...

Výrok je pravdivý, Žilina naozaj získala prvú cenu v kategórii Aktívna samospráva v rámci národnej súťaže Európskeho týždňa mobility (ETM) 2018.

Mesto Žilina sa pravidelne zapája do ETM od roku 2013 . V rámci ETM sa každoročne vyhlasuje aj národná súťaž, v roku 2018 sa do nej zapojilo päťdesiatštyri samospráv zo Slovenska. Výsledky súťaže boli vyhlásené 23. októbra 2018 a víťazom kategórie Aktívna samospráva sa stala práve Žilina.

"V kategórii Aktívna samospráva udelila prvé miesto Žiline za aktivity nielen počas kampane, ale aj za systematickú prácu pri hľadaní možností, ako znižovať emisie v meste a podporovať alternatívne a čisté formy dopravy."

Komisia ocenila snahy mesta o zníženie emisného zaťaženia z dopravy, revitalizáciu verejných priestorov, podporu cyklistickej infraštruktúry a organizáciu podujatí pre občanov.

Rovnakú kategóriu Žilina vyhrala už v roku 2015 , aj vtedy "najlepšie preukázala schopnosť motivovať subjekty pôsobiace na jej území k vzájomnej spolupráci a spolupatričnosti smerujúcej k realizácii aktivít a trvalých opatrení v oblasti mobility."

Výsledky


Polícia by mala byť momentálne dostatočne zásobená všetky zložky a najmä tí, ktorí sú v teréne a ktorí majú dohliadať na tieto opatrenia, tak sú vybavení všetkými ochrannými prostriedkami tak, ako majú byť.

Nie sú známe prípady, kedy by policajti hlásili nedostatok ochranných pomôcok. V priebehu pandémie však chýbali zdravotníckemu personálu. Jedna zo sestier z prievidzských ambulancií pre SME uviedla , že podľa nej rúška chýbajú aj policajtom. „ V čase kedy minister vnútra SR uvádzal túto skutočnosť, táto bola platná. I koncom marca aj v týchto dňoch sú policajti neustále zásobení potrebnými ochrannými pomôckami. Mali a majú dostatok ochranných rúšok, dezinfekcie i ochranných rukavíc,” uviedlo pre Demagóg.SK tlačové oddelenie Ministerstva vnútra. Keďže z verejných zdrojov nie je možné nestranne potvrdiť ani vyvrátiť tvrdenie Romana Mikulca o dostatočnej zásobenosti polície, hodnotíme ho ako neoveriteľné.

chýbali uviedla


Nie. Už roky tu hlásam potrebu zrušiť zdravotné odvody, hradiť zákonný štandard zdravotnej starostlivosti zo štátneho rozpočtu a v tom nadštandarde umožniť slobodnú súťaž poisťovní. (Odpoveď na otázku: "Podpísali by ste zákon o jednej zdravotnej poisťovni?")

Radoslav Procházka potrebu zrušiť zdravotné odvody spomína už v rámci svojho manifestu Alfa , ktorý predstavil Rade KDH v októbri 2012. Vyjadrenie o zrušení odvodov sa nachádza v online dostupnej prezentácii manifestu (str. 4) "úplné zrušenie odvodov, konkrétne: financovanie základnej zdravotnej starostlivosti zo štátneho rozpočtu, s možnosťou dobrovoľného poistenia nadštandardu"

manifestu Alfa
prezentácii
hodnotili
Konzervatívny Inštitút M.R. Štefánika
TU
TU


Ústavný súd v štyroch prípadoch sa rozhodol, že ste (Štefan Harabin, pozn.) nezákonným spôsobom zmenili napríklad senáty.

O protizákonnej zmene zloženia senátov na Najvyššom súde podľa archívnych článkov médií rozhodol Ústavný súd v štyroch prípadoch. Dva z nich sa týkali Duckého zmeniek a kauzy Tipos. Výrok hodnotíme ako pravdivý.

Švajčiarska spoločnosť GEN MAN VENTURES AG podala sťažnosť na Ústavný súd, ktorá sa týkala zmeny senátu Najvyššieho súdu, ktorý rozhodoval o ich nároku na takzvané Duckého zmenky. Ústavný súd konštatoval, že „Základné právo obchodnej spoločnosti G. nebyť odňatý zákonnému sudcovi podľa čl. 48 ods. 1 Ústavy Slovenskej republiky a podľa čl. 38 ods. 1 Listiny základných práv a slobôd rozsudkom Najvyššieho súdu Slovenskej republiky sp. zn. 1 M Obdo V 4/2010 z 25. augusta 2011 porušené bolo.“ Dôvodom bola zmena senátu Najvyššieho súdu, ktorá sa udiala na základe zmeny Rozvrhu práce, ktorú nariadil vtedajší predseda NS SR Štefan Harabin. Predseda senátu ÚS v odôvodnení uviedol : „Najvyšší súd SR právo sťažovateľa porušil tým, že jeho predseda Štefan Harabin svojvoľne zmenil dovtedajší rozvrh práce NS SR a opatrením vymenil jedného sudcu v senáte, ktorý mal rozhodovať o dovolaní generálneho prokurátora v kauze Duckého zmeniek.“

V kauze Tipos Ústavný súd taktiež rozhodol v neprospech Najvyššieho súdu. Dôvodom bola opäť zmena sudcov v senáte, ktorý o kauze rozhodoval. Sudkyne Janu Zemaníkovú a Zuzanu Ďurišovú vymenil predseda Najvyššieho súdu SR Harabin v roku 2009 a sudcu Dukesa len dva mesiace pred vynesením rozsudku. Spôsob , ktorý na to Harbin použil, bola zmena v rozvrhu prác Najvyššieho súdu, a to opatrením najvyššieho súdu z 3. augusta 2010 a z 24. septembra 2010, ktorými sa zmenil rozvrh práce najvyššieho súdu na rok 2010. Sudcovia Ústavného súdu na túto zmenu zareagovali takto: "Zákon nepočíta so zmenou rozvrhu práce z iných ako zákonných dôvodov, a to dokonca s takými dôsledkami, že dôjde k podstatnej zmene v obsadení senátu v už pridelenej veci. Takéto zmeny v rozvrhu práce by sa dali označiť prinajmenšom za účelové."

médií uviedol vymenil Spôsob zareagovali


Podľa správy portálu cas.sk z novembra 2013 je nezamestnanosť v KSK skutočne presne na úrovní 19,2% . Pri čísle však nie je uvedený zdroj. Snažíme sa získať zdroj tejto informácie, výrok zatiaľ označujeme ako neoveriteľný.

nezamestnanosť informácii údajov


...zomrelo pol milióna až jeden milión ľudí, odkedy sa spustila vojna v Iraku.

Počty mŕtvych počas vojnových konfliktov sa rôznia podľa zdrojov takýcho štatistických meraní či odhadov, kedže sa využívajú rozdielne metodiky zberu dát a ich analýzy. V prípade vojny v Iraku sa spomína pomerne veľké rozmedzie počtu obetí, od 288 tisíc po 1,2 milióna, do čoho spadajú aj Blahom uvedené počty. Výrok preto hodnotíme ako pravdivý.

výskum
výpočet
2006
Iraqi Body Count
vojakov
2007


Ak si porovnáme postavenie prokuratúry a štátneho zastupiteľstva, je v tom obrovský rozdiel. V prípade štátneho zastupiteľstva ako to je v Českej republike, dochádza k priamemu vplyvu výkonnej moci na činnosť štátneho zastupiteľstva a mnohé krajiny, ktoré zaviedli tento systém, ho zvažujú a snažia sa opäť vrátiť skôr k mechanizmu, ktorý sa podobá prokuratúre. Prokuratúra na Slovensku nepodlieha exekutívnej moci. Na čele generálnej prokuratúry stojí generálny prokurátor, ktorý priamo rozhoduje spolu s krajskými, okresnými o fungovaní tejto inštitúcie bez toho, aby do toho mohol zasahovať ktokoľvek, či to je minister vnútra, minister spravodlivosti, predseda vlády alebo ktokoľvek iný.

Článok 80, odsek 2 Ústavy Českej republiky uvádza , že " postavenie a pôsobnosť štátneho zastupiteľstva stanoví zákon."

uvádza
hovorí
uvádza
Poľsko
schválená
väčšiu nezávislosť


Nájdu sa body, ktoré sme do programového vyhlásenia vlády nedostali, ale vyše polovicu bodov sme tam dostali a je tam zapísaná. Až teda si necháte niekedy skontrolovať, zistíte.

Materiály potrebné k ohodnoteniu Sulíkovho tvrdenia sú dostupné tu a tu . Je však mimo naše možnosti ich porovnať v rozumne krátkom čase.

tu tu


Predchádzajúca vláda (vláda I. Radočovej, pozn.) nejak dvojkoľajne riešila ochranu proti povodniam, s čím ja som nesúhlasil ani na vláde. Na jednej strane sme riešili prostredníctvom Ministerstva životného prostredia, ale zároveň sa to riešilo aj na Úrade vlády.

Vláda riešila ochranu proti povodniam viackoľajne, nielen cez Ministerstvo životného prostredia ale aj Úrad vlády SR a Ministerstvo pôdohospodárstva. Ministerstvá, ktoré zapojením Úradu vlády stratili monopol na realizáciu protipovodňových opatrení tento postup kritizovali. Administratívu protipovodňových opatrení aj s odstupom času exminister Nagy kritizoval. Výrok preto hodnotíme ako pravdivý. V októbri 2010 vláda schválila Program revitalizácie a integrovaného manažmentu povodí SR , ktorý sa zaoberá ochranou proti povodniam prostredníctvom budovania prehrádzok , a ku ktorému bola vznesená kritika nielen zo strany odbornej verejnosti a občianskych aktivistov, ale aj zo strany ministerstiev. Vláda Ivety Radičovej riešila problematiku povodňových opatrení prostredníctvom 3 orgánov , a to Úradu vlády SR, Ministerstva životného prostredia SR a Ministerstva pôdohospodárstva SR. Predchádzajúca vláda teda skutočne riešila ochranu proti povodniam viackoľajne. V čase schvaľovania tohoto programu Ministerstvo životného prostredia bola začlenené pod Ministerstvom pôdohospodárstva. Ministerstvo životného prostredia sa obnovilo od 1. novembra 2010. Ministrom životného prostredia sa stal J. Nagy. Správa o realizovaní Programu revitalizácie a integrovaného manažmentu povodí SR bola schválená 13. júla 2011. Ministerstvo životného prostredia nevznieslo žiadne pripomienky v pripomienkovom konaní, no Nagy kritizoval predovšetkým hospodárnosť tohto projektu. Rezervovaný postoj k prehrádzkam vyjadril Nagy v júli 2011. SME , 13. júla 2011: "Ich vybudovanie pretlačil vládny splnomocnenec pre integrovaný manažment povodí a krajiny Martin Kováč a premiérka Iveta Radičová (SDKÚ) na ne zo svojej rezervy vyčlenila 580-tisíc eur. Optimizmus splnomocnenca i obcí však neopätujú ministerstvá, ktoré mali na protipovodňové opatrenia doteraz monopol. Kováčovej správe o pilotnom projekte v 23 obciach, ktorú dnes preberie vláda, neuverili. S ešte väčším počtom výhrad prišlo ministerstvo životného prostredia Józsefa Nagya (Most-Híd), ktorému chýba zapojenie odbornej verejnosti, vyčíslenie nákladov na prevádzkovanie objektov či analýza ich prínosu ." Portál odpady-portal.sk (10. februára 2012) uviedol výstup z tlačovej konferencie J. Nagya: "Minister reagoval aj na otázku týkajúcu sa vládneho Programu revitalizácie a integrovaného manažmentu povodí, ktorý sa stretáva s kontroverznými reakciami odbornej verejnosti a nesúhlasom občianskych aktivistov... Podľa ministra sú na program rôzne pohľady na vec. „Môj politický pohľad na vec – ale ten nie je rozhodujúci – je taký, že revitalizácia krajiny je dobrým nástrojom na zadržanie vody a tým pádom na protipovodňovú ochranu, ale nemôže a nesmie byť náhradným programom klasickej protipovodňovej ochrany. Má byť len dobrým doplnkovým.“, uviedol minister." Neskôr aj samotný exminister Nagy kritizoval administratívu protipovodňových opatrení. TASR , 19. mája 2013: "Exminister a poslanec Národnej rady SR József Nagy (Most-Híd) si myslí, že v prípade protipovodňových opatrení predchádzajúceho kabinetu nešlo o vyhodené peniaze. Poznamenal, že za tieto peniaze sa dala práca nízko kvalifikovaným nezamestnaným ľudom a hrádzky mali svoje opodstatnenie. "Po týchto jarných veľkých vodách to prinieslo svoj úžitok ," doplnil. Pripustil však, že z administratívneho hľadiska nebola výstavba hrádzok v poriadku ." Dátum zverejnenia analýzy: 10.06.2013 Naspäť Nahlásiť chybu

prehrádzok

3 orgánov

obnovilo

schválená

SME

odpady-portal.sk

TASR


Až teraz sa nám darí ukončievať mnohé súdne spory, ktoré spôsobili predchádzajúce vedenia.

Napríklad vlani prišla radnica o 2,6 milióna pre kauzy Dajal (za úver za Schustera) a Tory-leas (za zmenky za primátora Trebulu).

SITA TASR Košicelive Korzár Korzára informácie rozsudku


...pamätáte si, aký bol návrh rozpočtu, keď ste ho prijímali minulý rok, prvý návrh rozpočtu a koľko ste mali v kapitole nájomné byty?...No nič. Bola to nula. Až potom, keď sa stali nájomné byty témou komunálnych volieb, keď to pootvárali viacerí primátori na Slovensku, zrazu sa objavilo nejakých 20 miliónov eur.

Výrok hodnotíme ako pravdivý, pretože vo vládnom návrhu zákona o štátnom rozpočte na rok 2014 nebola vyhradená žiadna suma na výstavbu a obnovu bytového fondu (. pdf , s. 24). Vo schválenom rozpočte verejnej správy na roky 2014 až 2016 bola vyhradená suma 20 mil. EUR na výstavbu a obnovu bytového fondu (. pdf , s. 64).

návrhu pdf schválenom pdf Ftáčnik nájomných Rybníček Turčanová


Slová, ktoré povedala pani ministerka Žitňanská v parlamente, keď sa rokovalo o zákone o prokuratúre, keď povedala, smerom k nám k opozícii, že nám vyhovuje, že momentálne prokuratúra nie je spôsobilá uzatvárať kauzy spojené s kšeftami za predchádzajúcej vlády.

Ministerka spravodlivosti týmto vyjadrením reagovala na argumenty opozičných poslancov ohľadom predkladaného vládneho návrhu novely zákona o prokuratúre. 18.schôdza NRSR, 10.deň 09:59-10:19 : "Keď hovoríte o ovládnutí justícii a prokuratúre tak sa musíme vrátiť k tým predchádzajúcim štyrom rokom, musíme sa vrátiť k tomu, čo za vašej vlády robil minister spravodlivosti zo súdnictvom, ako sa znížila dôveryhodnosť justície aké šikanózne disciplinárne návrhy boli podávané na sudcov, ktorí neboli poslušní a akým negatívnym spôsobom sa vaša vláda podpísala na situácii v justícii. Musím sa vrátiť aj k tomu ako sa z ministra spravodlivosti sa zo dňa na deň stal predseda najvyššieho súdu a musím sa vrátiť k tomu, že to bol váš minister spravodlivosti, ktorý sa stal symbolom pojmu nespravodlivosť. Vyhovovalo vám, vyhovovalo vám takýto spôsob ovládnutia justície a vyhovuje vám rovnako, že prokuratúra v tomto uzatvorenom systéme akým teraz je nie momentálne zjavne spôsobilá uzatvoriť žiadnu kauzu, ktorá by s mohla negatívnym spôsobom dotknúť vašich kšeftov za predchádzajúcej vlády. Rozumiem, že vám tento stav vyhovuje ale táto vláda si dala do svojho vienka do programového vyhlásenia vlády ako jednu z priorít zvýšenie dôveryhodnosti justičného systému a táto vláda urobí všetko preto, aby justičný systém zvýšil svoju dôveryhodnosť, nie ovládnutím justície, nie ovládnutím prokuratúry, ale zavedením predovšetkým verejnej kontroly, nech ľudia vidia čo sa deje na súdoch, nech ľudia vidia čo sa deje na prokuratúre."

18.schôdza NRSR, 10.deň


...300 tisíc mladých ľudí, ktorí zdrhli do zahraničia za prácou…

Rovnaký výrok povedal pred týždňom Boris Kollár ( V politike, 21. februára 2016 ). Prieskum Podnikateľskej aliancie Slovenska, ktorý bol médiami zverejnený v decembri 2015 uvádza, že 300 tisíc občanov krátkodobo alebo dlhodobo pracuje mimo hraníc Slovenska. Matovičovu frázu chápeme v zmysle, že počítame všetkých ľudí, ktorí pracujú (krátkodobo či dlhodobo) mimo hraníc Slovenska. Aj keď Matovič neuvádza obdobie, z ktorého údaj pochádza, vychádzame práve z prieskumu PAS a výrok hodnotíme ako pravdivý.

V politike, 21. februára 2016
Prieskum
médiami


Strana Most-Híd presadila výrazné zvýšenie dôchodkov.

Dôchodky na Slovensku sa skutočne zvýšia, a to od januára 2018. Dôchodky sa majú zvyšovať o pevnú sumu ( 2% z priemerného dôchodku). Strana Most-Híd síce mala vo svojom volebnom programe kapitalizáciu dôchodkov, avšak z dostupných údajov sa nedá zistiť, či to bol práve Most-Híd, ktorý to presadil.

zvyšovať


A to už nehovorím o tom, že viaceré z tých dlhov boli rovno aj splatné a státisícové dlhy boli splatné a dlhodobo a dokonca tie dlhy nevznikali len v roku 2012, ďaleko predtým.

SDKÚ-DS mala v čase nástupu Pavla Freša na post predsedu skutočne nesplatené krátkodobé aj dlhodobé úvery, ktorých hodnota sa pohybovala v stovkách tisíc eur. Výrok preto hodnotíme ako pravdivý.

zip


Dnes ide dolu nemecká a francúzska ekonomika.

Ak sa pozrieme na vývoj rastu HDP a prognózy stanovené Eurostatom (uvedené 2. januára 2013), vidíme, že kým Nemecko by si malo v tomto roku počínať rovnako ako v minulom, Francúzsko by malo svoj rast HDP v roku 2013 zvýšiť. Štvrťročné údaje Eurostatu ukazujú v prípade Francúzska ekonomický rast. Pri štatistike OECD (Economic Outlook) je v prípade Nemecka skutočne uvedený pokles rastu HDP, v prípade Francúzska sa potvrdzuje zvýšenie rastu ekonomiky. Reálny rast HDP OECD vs. Eurostat ( v %)

Eurostatom Štvrťročné OECD


No, ale nevyhovuje to aj iným. A pokiaľ vidíte, tak aj premiérka sa postavila proti takémuto riešeniu. (spájať hlasovanie o rozšírení ESFS s vyslovením dôvery vláde, pozn.)

Na rokovaní Koaličnej rady 20.septembra 2011 minister financií a podpredseda najväčšej koaličnej strany SDKÚ Ivan Mikloš na tlačovej besede vyhlásil: ...p o odmietnutí tejto ponuky (Odmietnutí SAS) Iveta Radičová informovala, že v tom prípade spojí hlasovanie s hlasovaním o dôvere vláde. Takáto je realita... Dodal pritom, že nevie komentovať, či sa stanovisko premiérky odvtedy zmenilo. ( SITA )

SITA Reuters SME uviedla


Prečo by som to mal oznamovať kedy (sme sa dohodli, že sa s pánom zvoleným prezidentom Kiskom stretnem, pozn.)? Sme sa stretli na Javorine, kde sme spolu sedeli skoro dve a pol hodiny.

Kiska požiadal najprv prostredníctvom mailu a takisto listom (7.4.2014) o možnosť sa stretnúť s Gašparovičom ešte pred inauguráciou nového prezidenta. Kiska zverejnil aj svoju žiadosť o stretnutie ako aj odpoveď Gašparoviča. Gašparovič vo svojej odpovedi odmietol oficiálne stretnutie a označil ho za nepotrebné avšak nevylúčil neformálne stretnutie. Kiska a Gašparovič sa nakoniec stretli 22. mája 2014 v Tatranskej Javorine kde približne na 2 hodinovom stretnutí prerokovali praktické otázky spojené s inauguráciou a fungovaním prezidentského paláca v čase prechodu. Zaoberali sa aj niektorými otázkami zahraničnej politiky. Toto stretnutie inicioval Gašparovič vrámci svojej pracovnej cesty po východnom Slovensku.

zverejnil stretli


... keď bolo KDH naposledy pri ministerstve vnútra v roku 2005, tak bolo 600 mŕtvych a teraz je 250.

Minister vnútra Robert Kaliňák hovorí o štatistike usmrtených osôb v dôsledku dopravných nehôd. V roku 2005 zomrelo na cestách 560 osôb, o rok neskôr 579. V roku 2016 na slovenských cestách bolo usmrtených 242 osôb. V období od januára do septembra 2017 zomrelo na cestách 185 ľudí. Kaliňák hovorí o štatistikách z éry druhej Dzurindovej vlády. Post ministra vnútra zastával vtedy Vladimír Palko (KDH), až do odchodu KDH z vlády. Palka vo februári 2006 na päť mesiacov vymenil Martin Pado (SDKÚ). KDH obsadilo post ministra vnútra aj počas vlády Ivety Radičovej, ministrom bol vtedy Daniel Lipšic. Už v tomto období bolo evidovaných menej usmertených na cestách, v roku 2010 toto číslo bolo na úrovni 347 a v roku 2011 324.Kaliňákom uvedené údaje sa zhodujú so štatistikami ministerstva vnútra až na zaokrúhlenie, avšak nie je pravdou, že nominant KDH riadil ministerstvo vnútra naspoledy v roku 2005. Výrok preto hodnotíme ako zavádzanie.

KDH


Keby aj mali na to peniaze, tak objem stavebných prác na nasledujúce 4 roky pokiaľ ide o vládu pani Radičovej, sa pohybuje v sume 1,311 miliardy eur, čiže rátam okolo 40 mld. Sk, pričom sa ráta, že sa vygeneruje asi 2 400 pracovných miest. Toto je už konkrétne číslo za vlády, ktorej som bol ja predsedom. 5 mld. 632 mil eur bolo použitých na stavebné práce na diaľnice a sa vygenerovalo 10 600 pracovných miest.


Teraz, keď ste si všimli, Slovensko dopadlo ako druhé najhoršie v korupcii v rámci celej Európy. Albánsko nás dramaticky predbehlo v boji proti korupcii. Rumunsko, Litva, Lotyšsko, jednoducho krajiny, ktoré niekedy sme dávali za nás.

Igor Matovič komentuje výsledky najnovšieho Global Competitiveness Report , ktorý každoročne vydáva Svetové ekonomické fórum. Súčasťou reportu je Globálny index konkurencieschopnosti, ktorý zachytáva mimo iného aj Etiku a korupciu. V rámci tohto subindexu sa skutočne Slovensko umiestnilo ako druhé najhoršie v Európe za Moldavskom. Od roku 2009/ 2010 v boji proti korupcii sústavne zaostáva za Albánskom, Rumunskom, Litvou aj Lotyšskom. Výrok Igora Matoviča hodnotíme ako pravdivý. Globálny index konkurencieschopnosti (GCI, z angl. Global Competitiveness Index) zachytáva konkurencieschopnosť 141 ekonomík sveta a jeho výsledky sú založené na prieskume verejnej mienky, v ktorom poskytlo odpoveď 14 723 biznis lídrov v období február až jún 2016. Index nadobúda hodnoty 1 až 7, pričom 7 je najlepšie. Pre potreby merania korupčného indexu boli položené nasledujúce otázky: 1. In your country, how common is illegal diversion of public funds to companies, individuals, or groups? 2. In your country, how do you rate the ethical standards of politicians? 3. In your country, how common is it for firms to make undocumented extra payments or bribes? Spomedzi 138 krajín Slovensko obsadilo 110. miesto v kategórii Etika a korupcia s indexom 2.7 porovnateľným s Ukrajinou či Bosnou a Herzegovinou. Zaostáva za všetkými krajinami EU a má druhé najhoršie skóre spomedzi krajín OECD, kde poslednú priečku dosiahlo Mexiko s indexom 2.5. Moldavsko sa na druhej strane radí za najviac skorumpovanú krajinu v Európe na 130. priečke s indexom 2.3. Už spomínané Albánsko sa umiestnilo na 76. mieste (3.3), Rumunsko na 105. mieste (2.8), Lotyšsko na 69. mieste (3.5) a Litva na 49. mieste (3.9). Tieto krajiny sa za posledných 10 rokov skutočne v oblasti korupcii razantne zlepšili. Pozoruhodný prípad je práve Albánsko, ktoré si zlepšilo skóre z 2 bodov na 3.3 bodu, alebo Litva z 2.6 bodu až na 3.9. Naopak Slovensko si oproti roku 2006/ 2007 pohoršilo. GCI sa vypočíta ako vážený priemer viacerých komponentov, z ktorých každý meria iný aspekt konkurencieschopnosti krajiny. Tieto komponenty sú zhrnuté do 12 kategórii a vytvárajú 12 pilierov konkurencieschopnosti. V celkovom CGI sa Slovensku umiestnilo na 65 mieste zo 138 krajín s indexom 4.3. Global Competitiveness Report (.pdf, s. 320) mimo iného obsahuje aj report pre každú krajinu, v ktorej Slovensko ukázalo výraznú slabosť v inštitučnom usporiadaní (1. pilier) a inováciach (12. pilier). Prieskum verejnej mienky ukázal, že medzi najproblematickejšie faktory podnikania patria korupcia, dane a byrokracia. Okrem Svetového ekonomického fóra, korupčný index vydáva aj Transparency International . Podľa neho sa Slovensko v roku 2015 umiestnilo na 50. priečke a predbehlo Rumunsko a Albánsko. Baltské štáty Litva a Lotyšsko aj v tomto porovnaní nad Slovenskom v boji proti korupcii víťazia. Ako to tabuľka ukazuje, Albánsko, Rumunsko a Litva skutočne mali horšie výsledky ako Slovensko, čo sa týka indexu Etka a korupcia. Albánsko nás prebehlo v období 2009-2010, odvtedy dosahuje stále lepšie výsledky ako Slovensko. Litva v hodnotení 2006-2007 sa umiestnila za Slovenskom, v 2007-2008 už nás predbehla. Rumunsko sa darí dosahovať lepšie výsledky ako Slovensko od 2009-2010. Odvtedy máva táto krajina stále lepší index ako Slovensko, ale dá sa povedať, že z vyššie spomínaných krajín Rumunsko má stále najbližšie ku Slovensku.

Global Competitiveness Report
Globálny index
Globálny index konkurencieschopnosti
prieskume
GCI
Global Competitiveness Report
Transparency International


Dokonca aj Rada pre rozpočtovú zodpovednosť hovorí o tom, že malo sa naliať práve na cielene, na tieto na tieto sektory (gastro prevádzky, hotelieri, turistický ruch, šport, kultúra a ďalšie, pozn.), až dokonca 2 miliardy EUR.

Podľa predsedu Rady pre rozpočtovú zodpovednosť Jána Tótha by mala vláda uvažovať o poskytnutí stimulov firmám postihnutým pandémiou - a to až do výšky 2 miliardy eur (asi 2% HDP). Peniaze by podľa neho mali byť určené najmä pre „sektory ako turizmus, gastro, kultúra, šport atď,“ nie však pre priemysel. Tvrdenie Ladislava Kamenického hodnotíme ako ešte pravdivé.

mala určené


Spravodajské služby nám hlásia, že v táboroch migrantov sa pohybujú ľudia z Islamského štátu, ktorí robia nábor medzi migrantmi.

Žiadny významný zdroj či oficiálne vyhlásenie nepotvrdzuje, že by Islamský štát naberal rekrútov medzi ľuďmi v utečeneckých táboroch. Fico operuje so spravodajskými informáciami, ktoré nie sú verejne dostupné, a nám sa ich nepodarilo zistiť. Nedokážeme tak túto informáciu ani potvrdiť a ani vyvrátiť. Výrok preto hodnotíme ako neoveriteľný. Jedinú zmienku sa nám doposiaľ podarilo objaviť na informačnom portáli Sputnik (medzinárodný multimediálny spravodajský servis, plne vlastnený a prevádzkovaný ruskou vládou, pozn.): " Sýrske utečenecké tábory v susednom Turecku sa menia na náborové a operačné zázemie džihádistickej skupiny Islamského štátu (IS), potvrdil sýrsky delegát Tarek Al-Ahmad. " Niektoré britské médiá (avšak žiadne z tých výraznejších, akými sú The Guardian, The Independent alebo BBC) priniesli správy o tom, že spolu s tisíckami utečencov prenikli na územie európy aj " viac než 4000 trénovaných ostreľovačov ISIS - ukrytých medzi nevinnými utečencami ", či o tom, že " dvaja zo 100 sýrskych utečencov vstupujúcich na územie Európy sú podporovateľmi ISIS, na základe varovaní , ktoré libanonský minister vzdelávania Elias Bousaab adresoval britskému premiérovi Davidovi Cameronovi. "Tieto správy však neboli potvrdené žiadnymi oficiálnymi či hodnovernými zdrojmi. . Dátum zverejnenia analýzy: 21.09.2015 Naspäť Nahlásiť chybu

Jedinú správy varovaní


...plus asi ďalších 450 máme zazmluvnených (poskytovatelia sociálnych služieb, pozn.).

Demagog.SK nezistil počet zazmluvnených lôžok nad rámec lôžok, ktoré poskytujú zriaďovatelia pod ŽSK. Výrok hodnotíme ako neoveriteľný.


Tu je práve vydanie jednej publikácie Transparency International, ktoré sa volá Efektívne spoločné obstarávanie viacerých obstarávateľov, kde práve malí títo obstarávatelia (malí obstarávatelia, pozn.) boli vo vyhodnotení ako najefektívnejší.

Analýza Transparency International Slovensko (TIS) hovorí, že regionálne autority aj municipality vytvárajúce samostatné nákupné jednotky sú administratívne sú aj cenovo efektívnejšie pre uskutočňovanie vlastných nákupov a nákupov podliehajúcich organizácií. R. Kaliňák sa však dopúšťa zavádzania keď argumentuje týmto výstupom pri prípade Horné Plachtince, keďže tam malý obstarávateľ ROA uskutočňuje nie vlastné nákupy a nákupy podliehajúcich organizácií, ale nákupy pre 25 rôznych verejných organizácií. R. Kaliňák odkazuje na publikáciu TIS Efektívne spoločné obstarávanie viacerých obstarávateľov, ktorá práva analyzuje spôsob uzatvárania rámcových zmlúv a následné spoločné obstarávanie. Analýza pozitívne hodnotí sektorových obstarávateľov (s. 12): "Výhodou sektorových obstarávateľov v porovnaní s prierezovými môže byť vyššia expertíza pri nákupoch či dlhodobé vzťahy s dodávateľmi, ktoré umožnia hladší priebeh obstarávania." Analýza však uvádza (s. 12), že nákupné jednoty vytvorené na regionálnej úrovni pre uskutočňovanie vlastných nákupov a nákupov sú administratívne ako aj cenovo efektívnejšie. "Podľa OECD je spoločné obstarávanie na regionálnej a miestnej úrovni často uskutočňované prostredníctvom samostatných organizácií i ad-hoc spoločných obstarávaní. Regionálne autority aj municipality vytvárajú samostatné nákupné jednotky pre uskutočňovanie vlastných nákupov a nákupov podliehajúcich organizácií administratívne aj cenovo efektívnejšie ." Štúdia uvádza možné pozitíva spoločného obstarávania (s. 13): "Nakupovanie vo väčších množstvách zabezpečí pri dobrej realizácii nižšie ceny. ...Spoločné obstarávanie povedie k celkovo nižším transakčným nákladom. Jednotliví obstarávatelia ušetria personálne kapacity. Pri rámcových zmluvách možno dosiahnuť ďalšie úspory opakovanými nákupmi bez opakovania celého procesu obstarávania." Jedným z výstupov štúdie je, že centrálny obstrávateľ obstál dobre v transparentnosti aj efektívnosti: "Z hľadiska transparentnosti, nediskriminácie a efektívnosti najkvalitnejšie spoločné obstarávanie zorganizoval Centrálny obstarávateľ (CO)..." Malých obstarávateľov však ako efektívnych hodnotí iná štúdia TIS. Transparency International Slovensko vydalo v roku 2007 dokument s názvom Ako dobre a správne verejne obstarávať (.pdf). Na strane 68 sa uvádza, že v rámci elektronickej aukcie "je pozoruhodné, aké efektívne výsledky dosahujú aj malí obstarávatelia pri podprahových súťažiach pri úspore svojich malých finančných prostriedkov. " V tomto prípade TIS hodnotí malých obstarávateľov ako efektívnych pri podprahových súťažiach. Dátum zverejnenia analýzy: 22.04.2013 Naspäť Nahlásiť chybu

publikáciu
Ako dobre a správne verejne obstarávať


Treba hneď zároveň priznať, že druhej skupine matiek, ktorá je skoro dvakrát vyššia pridá mesačne 25 euro. Na druhej strane mám s tým problém. Myslím si, že určitý prvok zásluhovosti, ktorý sa, vlastne ktorý v súčasnosti v tom systéme je, že vlastne matky, ktoré pred tým boli nezamestnané alebo teda nepracovali majú nižší rodičovský príspevok ako tie, ktoré pracovali. Myslím si, že tento mechanizmus je správny.

Agentúra SITA s odvolaním na údaje z ministerstva práce, sociálnych vecí a rodiny informovala, že jednej, väčšej skupine, pridá 25 eur a inej, ktorá predstavuje jednu štvrtinu, uberie 66 eur. Podľa Hospodárskych novín v súčasnosti je výška rodičovského príspevku 164,22 eur, ktorú doteraz poberalo cca 91-tisíc rodičov a 256 eur (poberateľom je rodič, ktorý boli zamestnaný a vzdal sa práce pre osobnú starostlivosť o dieťa.) ktorú poberalo 49-tisíc rodičov. Novela zákona o rodičovskom príspevku bude jednotná vo výške 190,10 eura. Rodič môže pracovať popri poberaní príspevku, pričom sa mu príspevok o starostlivosť na dieťa sa zvýši na 300 eur. To znamená, že rodič poberajúci rodičovský príspevok vo výške 256 eur, bude ukrátený o 66 eur a rodič poberajúci rodičovský príspevok vo výške 164,22 dostane o 26 eur viac.

SITA
Hospodárskych novín


Bolo 47 % vtedy občanov, ktorí si želali predčasné voľby, dnes je to viacej dokonca ako vtedy, za tej udalosti, ktorú ste spomínali (vražda Jána Kuciaka a Martiny Kušnírovej, pozn.).

o vražde Jána Kuciaka a Martiny Kušnírovej si podľa prieskumu agentúry Focus prialo 43,30% , neskôr 44,7% občanov predčasné voľby. Aktuálny prieskum agentúry Median pre RTVS ukázal, že podľa 53% respondentov by vláda mala podať demisiu. Hoci otázky v porovnávaných prieskumoch sú mierne odlišné (predčasné voľby vs. demisia) Peter Pellegrini použil nepresný údaj, s ohľadom na malú odchýlku a ducha povedaného hodnotíme jeho tvrdenie ako ešte pravdivé.

prieskum


My sme návrh na zdanenie Slovnaftu podávali ešte na jeseň a dokonca aj vyššie, než ste ho navrhli vy teraz.

Nezaradený poslanec a člen Progresívneho Slovenska Tomáš Valášek predložil na schôdzu Národnej rady 4. októbra návrh zákona na zdanenie nadmerných ziskov Slovnaftu a to vo výške 100 %. Návrh však poslanci neschválili .

Igor Matovič a ďalší poslanci predložili na februárovú schôdzu parlamentu návrh na zvýšenie solidárneho príspevku z 55 % na 70 %. Toto je, inými slovami, zdanenie Slovnaftu a jeho ziskov zo spracovania lacnej ruskej ropy.

Návrh zákona poslanci schválili a v apríli ho podpísala ja prezidentka Čaputová.

Tento výrok preto hodnotíme ako pravdivý.

predložil neschválili predložili podpísala


...reálny pokles miezd a podobne, takže tie financie sú  nástrojom, istou nevyhnutnou podmienkou, ale nie dostačujúcou na to, aby sme sa začali zviechať.

Premiérka opäť nešpecifikuje obdobie ani dokument, z ktorého čerpá. Je neoveriteľné, či je niečo podobné v tom dokumente zmienené.


Naša ekonomika rastie tempom, ktorý patrí medzi najrýchlejšie v eurozóne.

Slovensko dosiahlo v prvom štvrťroku 2015 z doteraz zverejnených krajín eurozóny najvyšší rast v medziročnom vyjadrení. Z krajín mimo eurozóny rástlo rýchlejšie Rumunsko, Česko a Maďarsko. Podľa Štatistického úradu SR sa jedná o nárast 3,1 %. Z krajín, ktoré v roku 2014 dosahovali lepšie výsledky než Slovensko však doteraz zverejnilo výsledky len Litva, ktorá zaznamenala menší rast než Slovenská republika. Podľa posledných kompletných údajov je Slovensko na šiestom mieste v rámci eurozóny, spoločne s Lotyšskom, čo sa týka rastu HDP. Zaraďuje sa tak do vrchnej tretiny rebríčka. Pre prvý štvrťrok tohto roku ešte nie sú dostupné kompletné údaje, nie je tak možné zhodnotiť postavenie Slovenska. Výrok ako celok hodnotíme ako pravdivý. V poslednom štvrťroku minulého roka sme ešte zaznamenali rast o 2,4 %. Slovensko dosiahlo v prvom štvrťroku 2015 z doteraz zverejnených krajín eurozóny najvyšší rast v medziročnom vyjadrení. Z krajín mimo eurozóny rástlo rýchlejšie Rumunsko, Česko a Maďarsko. Podľa Štatistického úradu SR sa jedná o nárast 3,1 %. Z krajín, ktoré v roku 2014 dosahovali lepšie výsledky než Slovensko však doteraz zverejnilo výsledky len Litva, ktorá zaznamenala menší rast než Slovenská republika. Dátum zverejnenia analýzy: 18.06.2015 Naspäť Nahlásiť chybu

eurozóny eurozóny


Nakúpili sme vrtuľníky, nakúpili sme, nakúpili sme Black-Hawky, nakúpili sme F-16, nakúpili sme dopravné lietadlá Spartan a medzitým sme zaviedli obedy zadarmo, si predstavte.

Nákup dvoch taktických dopravných lietadiel C-27J Spartan schválila prvá vláda Roberta Fica. Tento nákup sa ťahal od roku 2008, kedy bol známy dodávateľ prostredníctvom verejnej obchodnej súťaže, až do roku 2014, kedy bola reálne podpísaná zmluva o dodávke týchto lietadiel.

V roku 2015 minister obrany Martin Glváč uzavrel kontrakt na nákup deviatich amerických transportných vrtuľníkov UH-60M Black Hawk so schválením Národnej rady SR aj bez otvorenej súťaže. Jednalo sa pritom o nákup neozbrojených strojov, keďže ich bojová výbava nebola súčasťou kontraktu. Nákup deviatich vrtuľníkov UH-60M Black Hawk stál rezort obrany 261 miliónov dolárov ( pdf , s. 15), v prepočte ide približne o 235 miliónov eur..

Vláda Petra Pellegriniho v roku 2018 iniciovala nákup 14 amerických stíhačiek F-16 za 1,63 miliardy dolárov ( pdf , s. 28), čo v prepočte činí približne 1,44 miliardy eur. Taktiež v roku 2018 Národná rada SR schválila “obedy zadarmo” pre deti základných a posledných ročníkov materských škôl. Sociálne opatrenie spočíva v príspevku 1,20 eur na jeden obed.

schválila nákup uzavrel pdf iniciovala pdf schválila


Celá tá situácia okolo voľby (...) celý sled udalostí, ktorý nasledoval pri voľbe generálneho prokurátora, pomenovala som to ako politicko-mocenský boj o prokuratúru.

Po nevymenovaní Jozefa Čentéša do funkcie generálneho prokurátora vtedajšia opozícia (.pdf) podala návrh na prijatie uznesenia, aby Národná rada podala obžalobu na Ústavný súd na Igora Gašparoviča. Lucia Žitňanská k tomu bodu vystupovala v rozprave, vo svojom prejave hovorila o politicko-mocenskej hre prezidenta a SMERU-SD. Jej výrok preto hodnotíme ako pravdivý. Jozefa Čentéša zvolila Národná rada do funkcie generálneho prokurátora 17. júna 2011, ale prezident Ivan Gašparovič ho odmietol vymenovať do funkcie. Prezident sa tak rozhodol 28. decembra 2012. Jozef Čentéš podal 3. januára 2013 ústavnú sťažnosť na rozhodnutie Ivana Gašparoviča. Aj keď Ústavný súd o prípade ešte nerozhodol v tom čase, parlament zvolil nového generálneho prokurátora v osobe Jaromíra Čižnára 18. júna 2013. Prezident Gašparovič vymenoval Čižnára krátko po jeho zvolení, 17. júla 2013. Ústavný súd vo veci sťažnosti Čentéša rozhodol len 4. decembra 2013. Po nevymenovaní Čentéša chcela opozícia podať obžalobu na prezidenta Ivana Gašparoviča za úmyselné porušenie ústavy na Ústavný súd SR.Podľa informácií TASR " opozičný návrh na obžalobu (...) v tajnom hlasovaní podporilo len 45 poslancov, potrebných bolo 90 poslaneckých hlasov. Proti obžalobe sa vyslovilo 78 zákonodarcov piati sa zdržali. Na tajnom hlasovaní sa zúčastnilo 133 poslancov. " Národná rada o obžalobe rokovala 14. marca 2013, v rozprave vystúpila aj Lucia Žitňanská, ktorá vo svojom prejave nazvala sled udalostí ako politicko-mocenský boj: " Všetci tu vieme, že nevymenovanie Jozefa Čentéša je mocensko-politická hra prezidenta a strany SMER, ktorá prekročila hranice. A podľa mňa veci treba nazývať pravými menami. "

opozícia
ústavnú sťažnosť
Jaromíra Čižnára
obžalobu
TASR
prejave


Návrh z opozície, že má minister práce predložiť do parlamentu návrhy, ako bojovať s nezamestnanosťou, aké návrhy chceme predložiť na podporu hospodárskeho rastu. Tak uznesenie v Národnej rade bolo prijaté.

Žiadosť NR SR o podanie správy bola prednesená na schôdzi NR SR 29. januára 2013. Uznesenie bolo prijaté na návrh poslanca SMER-SD Jána Podmanického. Ako však uvádza TASR , o to isté uznesenia sa snažili aj poslanci predseda SDKÚ Pavol Frešo a šéf KDH Ján Figeľ, avšak chceli, aby správa prišla do pléna skôr, než navrhoval Podmanický. Minister Ján Richter mal na jej základe vypracovať správu " o aktuálnej situácii na trhu práce v Slovenskej republike a o opatreniach na jej zlepšenie ." Podľa nej mala byť správa predložená do 31. marca 2013. Takáto správa sa na žiadnej zo schôdzi po 31. január 2013 dosiaľ neobjavila . Táto správa (tlač č. 453) bola doručená do NR SR 28. marca 2013, teda v rámci stanoveného termínu. "Správa o aktuálnej situácii na trhu práce v Slovenskej republike a o opatreniach na jej zlepšenie sa predkladá na základe uznesenia Národnej rady Slovenskej republiky č. 401 z 29. januára 2013 k žiadosti Národnej rady Slovenskej republiky o podanie správy, ktorým Národná rada Slovenskej republiky požiadala ministra práce, sociálnych vecí a rodiny predložiť do 31. marca 2013 Národnej rade Slovenskej republiky Správu o aktuálnej situácii na trhu práce v Slovenskej republike a o opatreniach na jej zlepšenie (ďalej len „správa“). Správa východiskovým spôsobom zachytáva vplyv makroekonomického vývoja na trh práce, prioritu novej vlády SR po voľbách v marci 2012 spočívajúcu v podpore hospodárskeho rastu a zamestnanosti a uskutočnené opatrenia pozitívne ovplyvňujúce vývoj na trhu práce." Vzhľadom na to, že posledná schôdza sa konala 27. marca, správa bude najskôr prerokovaná na najbližšej schôdzi NR SR. Podľa Harmonogramu NR SR na rok 2013 sa ďalšia schôdza NR SR uskutoční 14. mája 2013, čiže približne o mesiac. Dátum zverejnenia analýzy: 08.04.2013 Naspäť Nahlásiť chybu

Žiadosť NR SR
TASR
schôdzi
správa
Harmonogramu


Tá cesta včera, Staromestská (ktorá sa včera - 10. 11. 2014 - opravovala, pozn.) bola opravovaná preto, že sme získali peniaze od vlády práve v súvislosti s prípravou na predsedníctvo SR v roku 2016.

V Bratislave sa koncom októbra a začiatkom novembra 2014 začalo s opravou a úpravou vozoviek. Súčasťou opráv je oprava Panónskej ulice a taktiež Staromestskej ulice v oboch smeroch. Tieto zdroje na opravu ciest boli vyčlenené ešte už v roku 2013 keď išlo o dotáciu vlády a BSK. Prezentovaným dôvodom dotácie zo strany vlády bol kritický stav ciest v Bratislave, nie predsedníctvo. V dokumentov týkajúcich sa predsedníctva, nie je vyčlenené na opravy ciest v Bratislave ani jedno euro. Výrok hodnotíme ako nepravdivý.

oficiálnych informácií

avizoval

.xsl

999,9 tisíc eur

dostala

1,385 milióna eur

Návrhu na logisticko-organizačné zabezpečenie

dokumente

uznesenie

prijatých

prijatým

slov

MZV

odhadujú

pohybujú


Ruší sa povinné poistenie dobrovoľne nezamestnaných, ale zase to bola podmienka SaS, aby sme zabránili ústavnej kríze.

Jedna z podmienok SaS bolo zrušenie zdravotných odvodov pre dobrovoľne nezamestnaných. Ivan Mikloš hovorí pravdu.

bolo


Milan Ftáčnik je človek s veľmi silným sociálnym cítením, o tom netreba pochybovať, pretože ja som s ním spolupracoval v politike od roku 1990.

Milan Ftáčnik pôsobil s Robertom Ficom v NR SR strane SDĽ v období 1993 - 1999. Ich spoluprácu od 1990 nedokážeme overiť.

Milan Ftáčnik
Robertom Ficom


Rastú nám ceny, kým zvyšku eurozóny ceny klesajú.

Na Slovensku sa v marci 2025 očakáva najvyššia inflácia spomedzi krajín eurozóny. V šiestich krajinách eurozóny inflácia tiež stúpila, v dvoch prípadoch ostala na rovnakej úrovni. V jedenástich krajinách sa inflácia v marci v porovnaní s infláciou vo februári znižuje. To však znamená, že ceny v týchto krajinách rastú pomalšie, nie, že klesajú, výrok preto označujeme ako zavádzajúci.

Podľa projekcie Eurostatu na marec 2025 je očakávaná miera ročnej inflácie pre eurozónu 2,2 % a pre Slovensko 4,3 %. Spolu s Estónskom a Chorvátskom je Slovensko v tomto predpoklade najhoršie z krajín eurozóny. V prípade Estónska a Chorvátska však ide o zlepšenie v porovnaní s ročnou infláciou za február 2025, zatiaľ čo pre Slovensko by mala inflácia narásť. V porovnaní ročnej inflácie február 2024/2025 a marec 2024/2025 zaznamenalo zhoršenie sedem krajín: Írsko (o 0,4 %), Grécko (o 0,1 %), Taliansko (o 0,4 %), Litva (o 0,4 %), Slovinsko (o 0,3 %), Slovensko ( (o 0,2 %) a Fínsko (o 0,4 %).

Ročná inflácia predstavuje zmenu ročnej cenovej úrovne spotrebiteľského tovaru a služieb a vie zaznamenať dlhodobý vývoj cien, oproti tomu zmena miery mesačnej inflácie porovnáva údaje súčasného a minulého mesiaca, vďaka čomu dokáže dynamicky zachytiť krátkodobé zmeny vo vývoji cien.

Mesačná inflácia za marec 2025 by mala pre celú eurozónu činiť 0,6 %, to znamená, že v eurozóne ceny neklesajú, ale rastú medzimesačným tempom 0,6 %. Slovensko sa pohybuje okolo priemeru s medzimesačnou infláciou 0,4 %, najhorší výsledok by malo zaznamenať Grécko (1,8 %). Iba tri štáty eurozóny by mali dosiahnuť mesačnú defláciu: Belgicko, Estónsko a Luxembursko.

Vývoj inflácie v rámci Eurozóny s odhadmi pre marec 2025. Zdroj: Eurostat

miera
Slovensko
Estónskom
Chorvátskom
predstavuje
porovnáva
minulého
by mala
by malo
Eurostat


Zamestnávateľské zväzy, najvýznamnejšie zamestnávateľské zväzy boli u nás na Úrade vlády a mali verejné vyhlásenie, že zákonník práce, ktorý teraz platí, nemá žiadny vplyv, pokiaľ ide o nezamestnanosť, zamestnanosť alebo hospodársky rast. To je zaujímavé, že ľudia, ktorí zamestnávajú, ktorí presne veď hovorím o zamestnávateľských zväzoch, si to nájdete tu tlačovú konferenciu veľmi ľahko, boli tam strojári, z automobilového priemyslu a myslím, že tam boli chemici, už teraz si presne nepamätám.

Premiér Fico naráža na tlačovú konferenciu (9. minúta) na Úrade vlády z 11.9.2012 medzi ním, Jánom Richterom, Emilom Machynom, Milanom Cagalom a Ivanom Holečkom, pričom Machyna reprezentoval odbory a poslední dvaja menovaní najväčšie zamestnávateľské zväzy.

konferenciu


čiže prakticky každý druhý, keď to mám trošku prehnať občan Slovenska má nejaký vzťah k sociálno-demokratickým myšlienkam a teraz pozeráte na tri štruktúry stranícke.

Posledné tvrdenie R. Fica o sociálno-demokraticky zmýšľajúcich voličoch je silne prehnané a vychádza z viacerých problematických premís. Prvou chybnou premisou je, že R. Fico vyrátava tento voličský potenciál zrejme z akejsi priemernej voličskej účasti na voľbách, ktorá nikdy nedosiahla 100%. Preto keby mal SMER-SD aj 50% podporu vo voľbách, pri účasti 60% to je stále len 30% občanov s hlasovacím právom. Druhou problematickou premisou je či hlasovanie v prospech SMER-SD vyjadruje vzťah k sociálno-demokratickým hodnotám, a na základe čoho to R. Fico tvrdí.


..viaceré spravodajské služby poukazovali (už pred útokmi v Paríži, pozn.) na zvýšené riziko..

Pred útokmi v Paríži 13. novembra upozorňovala na zvýšené bezpečnostné riziko najmä britská tajná služba. Sú dostupné aj vyjadrenia spravodajskej služby z Austrálie. Výrok hodnotíme ako pravdivý. Približne pred dvoma mesiacmi priniesla SITA informáciu o upozornení šéfa britskej tajnej služby na zvýšené riziko teroristických útokov. Upozornil nielen na hrozbu domácich, ale aj zahraničných teroristických útokov či kyberútokov. Podobne austrálske tajné služby upozorňovali v októbri na veľmi veľkú teroristickú hrozbu aj pre Austráliu.

SITA Upozornil austrálske TASR


... keď sa ukazujú tieto štatistické údaje, kde už je nespochybniteľné, že za prvý kvartál roku 2011 klesli reálne mzdy o 0,4 % a pravdou je, že v histórii boli obdobia s vyššou infláciou, ale taktiež počas celej vlády Roberta Fica reálne mzdy stúpali.

Výrok týkajúci sa rastu reálnej mzdy v období vlády R.Fica sme už overovali ( V politike 18.jún 2011 ). Slovensko 2006 2007 2008 2009 2010 inflácia 4,3 1,9 3,9 0,9 0,7 rast reálnych miezd 3,3 4,3 3,3 1,4 2,2 (Zdroje: inflácia , reálne mzdy 2006-2009 , reálna mzda 2010 ) Dátum zverejnenia analýzy: 20.06.2011 Naspäť Nahlásiť chybu

V politike 18.jún 2011
inflácia
reálne mzdy 2006-2009
reálna mzda 2010


Nemôžeme mať mladých nezamestnaných a zároveň počúvať predsedu automobilového zväzu pána Holečka, že o pár rokov nám môže chýbať 200 - 300 tisíc zamestnancov, ktorí musia mať vysokú kvalifikáciu v strojárstve.

Predseda Zväzu automobilového priemyslu SR Jaroslav Holeček sa skutočne na tému chýbajúcich kvalifikovaných zamestnancov vyjadril pri viacerých príležitostiach . V apríli 2014 pre agentúru TASR uviedol, že sa jedná o ročnú potrebu 42 000 nových zamestnancov : "V kontraste k celkovej nezamestnanosti vyznieva fakt, že firmy zápasia s nedostatkom kvalifikovaných pracovníkov. "Naša predpoveď ukazuje ročnú potrebu 42.000 stredoškolsky vzdelaných nových zamestnancov, z toho 30.000 len na obyčajnú reprodukciu ako náhrada za tých, ktorí odchádzajú do dôchodku. Na druhej strane, podľa štatistík sa vo svojom študijnom odbore zamestná menej ako 5000 stredoškolských absolventov," uviedol Holeček."

vyjadril viacerých príležitostiach


Ja som nie otec zakladateľ hnutia, ale tretí predseda, zároveň som v tejto funkcii rok.

Ján Figeľ je tretím predsedom strany KDH po J. Čarnogurskom a P. Hrušovskom, vo funkcii je od roku 2009. V strane pôsobí od roku 1992. J. Figeľ nepatrí medzi zakladateľov hnutia.

Ján Figeľ


Vy (Ivan Mikloš, pozn.) sami priznávate, že vy ste prijali v minulom roku opatrenia, ktoré priškrtili rast v tomto roku.

Podla vládneho dokumentu Program stability Slovenskej republiky na roky 2011 - 2014 , z apríla 2011, bude pokles rastu HDP zaprícinený nutnou konsolidáciou verejných financií (s. 17). K zvýšenému rastu inflácie, teda zdražovaniu, má podla dokumentu dôjst v dôsledku zvýšenia DPH (s. 19).

dokumentu


Tak ja si myslím, že v predchádzajúcom období tie vzťahy boli studené. Určite tu neboli také návštevy a bilaterálne rokovania, aké sú momentálne...

Čo sa prezidentských návštev týka, 20. januára 2011 bol na oficiálnej jednodňovej návšteve Slovenska maďarský prezident Schmitt. Naposledy oficiálne navštívil Slovensko maďarský prezident Sólyom po svojom nástupe do funkcie v roku 2005 . V ďalšom období boli stretnutia a oficiálne prezidentské návštevy skutočne zriedkavé, došlo len k niekoľkým neoficiálnym či pracovným návštevám. V roku 2007 napríklad navštívil Sólyom Komárno súkromne, proti čomu Slovensko protestovalo oficiálnou diplomatickou cestou. V roku 2008 prezident SR Gašparovič rokoval so Sólyomom na neformálnom stretnutí v Nových Zámkoch. K stretnutiu týchto prezidentov došlo aj v januári 2009 na Univerzite Jánosa Selyeho. Vzájomné vzťahy poznačil aj incident pri nevpustení Sólyoma na územie Slovenskej republiky v auguste roku 2009 . Čo sa týka oficiálnych návštev premiérov oboch krajín, podľa informácií hnonline.sk , počas vlády R. Fica bola frekvencia ofiálnych návštev nízka. Premiéri sa oficiálne prvýkrát stretli až v roku 2009. Chronologický prehľad stretnutí predsedov vlád SR a MR od roku 1995 do roku 2008 je dostupný na stránkach portálu hnonline.sk , ďalší prehľad od roku 1993 až 2011 je dostupný tu . Ak by sme teda porovnali len prvý polrok vlády súčasnej a tej minulej, má poslankyňa pravdu. V prípade oficiálnych prezidentských návštev už terajšie obdobie predstihlo to predchádzajúce.

20. januára 2011

V roku 2007

januári 2009

auguste roku 2009

hnonline.sk

hnonline.sk

tu


Viete sám, kandidátky sa podávali začiatkom decembra (roka 2011, pozn.), takže predtým ako bola zverejnená Gorila.

Spis Gorila bol zverejnený na internete 21. decembra 2011 , v rovnaký deň o nej informovala napríklad televízia TA3 , či denník SME a agentúry SITA a TASR .

Gorila
TA3
SME
SITA a TASR
zákona č. 333/2004
vyhlásené


Štát vynakladá na dávky rodinnej politiky jednu miliardu eur ročne.

Minister Kažimír správne udáva číslo veľmi podobné realite, kedže podľa kapitoly ministerstva práce, sociálnych vecí a rodiny na rok 2013 predstavujú rodinné prídavky sumu 990 miliónov eur. Podľa SME štát v roku 2012 vynaložil iba na rodinné dávky takmer 950 miliónov €:

predstavujú SME


(...) bola to ministerka Žitňanská, kto presadil povinne zverejňovanie zmlúv (...)

Bývalá ministerka spravodlivosti Lucia Žitňanská (SDKÚ) za Radičovej vlády presadila v roku 2011 zákon, ktorý pojednával o zverejňovaní zmlúv na internete. Výrok hodnotíme ako pravdivý.

presadila zákona SME


My dávame na aktívnu politiku trhu práce pri takomto veľkom stupni nezamestnanosti 150 až 180 miliónov ročne. Mne s veľkým potešením kolega pán minister rakúsky oznámil vlani - minul som miliardu, dali mi 1,3 miliardy pri nezamestnanosti 4 alebo 5 %.

Je pravdou, že Slovensko dáva v porovnaní s Rakúskom podstatne menej na podporu zamestnanosti. Minister rovnako správne uvádza výšku nezamestnanosti u nášho západného suseda. Číslo, ktoré minister uvádza pri kapitole "aktívna politika trhu práce" je v skutočnosti nižšie, po započítaní kapitol rozpočtu ktoré môžu byť použité na podobné účely sa však dostávame na úroveň, ktorú uvádza minister. Výrok preto hodnotíme ako pravdivý. Podľa rozpočtu ministerstva na rok 2014 sa na aktívnu politiku trhu práce a zvýšenie zamestnateľnosti má dať 16 039 363 eur. Avšak MPSVaR môže ďalšie prostriedky prerozdeľovať na aktívnu politiku zamestnanosti aj z iných programov napr. podporou rastu zamestnanosti (40 389 635 eur) alebo tvorbou a implementáciou politík (145 888 125 eur). Podľa údajov z rakúskeho rozpočtu venovalo Rakúsko v rokoch 2010 až 2013 aktívnej politike zamestnanosti približne 1.1 mld. eur. (tabuľka 10, str. 51). To, koľko mal pôvodne rakúsky minister práce k dispozícii zdrojov Demagog.SK neoveruje. Je pravdou, že rakúska nezamestnanosť je podľa augustových údajov na úrovni 4.7 %. Dátum zverejnenia analýzy: 29.09.2014 Naspäť Nahlásiť chybu

rozpočtu rozpočtu nezamestnanosť


Ono treba povedať, že tá dôveryhodnosť nielen v políciu, ale celkovo štátne inštitúcie a dokonca aj médiá v rámci V4 je najnižšia spomedzi teda krajín V4 na Slovensku.

Dôveru verejnosti v inštitúcie hodnotí viacero prieskumov, pričom ich výsledky sa kvôli odlišnej metodike líšia. Podľa najnovšieho vydania správy OECD Government at Glance 2017 bola dôvera v políciu v roku 2016 72 %. Z krajín V4 dosiahlo nižší výsledok iba Poľsko , kde polícii dôveruje 66 % občanov. Podľa údajov prieskumu Eurobarometer nedôverovalo v novembri 2017 polícii 51,82 % opýtaných, čo je najhorší výsledok spomedzi krajín V4. Nedôveru v štátne inštitúcie vyjadrilo v novembri 2017 prieskume Eurobarometer 53% opýtaných, čím sa Slovensko v rámci V4 opäť umiestnilo na poslednom mieste. Čo sa týka nedôvery v médiá, podľa údajov z novembra 2017 na Slovensku médiám nedôveruje 55% občanov, čo je znova najhorší výsledok v rámci krajín V4. Hoci prieskum OECD uvádza, že spomedzi krajín V4 dôveruje polícii najmenej občanov v Poľsku, prieskum Eurobarometer ukazuje, že najnižšiu dôveryhodnosť v políciu, štátne inštitúcie a médiá dosiahlo práve Slovensko. Výrok teda podľa štatistík Eurobarometra môžeme hodnotiť ako pravdivý. Podľa najnovšej štatistiky OECD (Government at a Glance 2017) pre rok 2016 ( .pdf , s. 4) bola hodnota dôvery v políciu na úrovni 72 %, pričom v roku 2007 táto hodnota predstavovala iba 48 %. Nižší výsledok v roku 2016 spomedzi krajín V4 dosiahlo Poľsko, kde polícii dôverovalo 66 % občanov. Česká republika dosiahla výsledok 81 % a Maďarsko 73 %. Podľa posledných údajov z novembra 2017 zverejnených v prieskume Eurobarometer na Slovensku nedôveruje polícii až 51,82 % občanov. Ostatné krajiny V4 si v prieskume viedli omnoho lepšie. V Maďarsku polícii nedôveruje 34,57 %, v Českej republike 34,57 % a v Poľsku 40,59 % občanov. Eurobarometer v novembri 2017 skúmal aj dôveru v štátne inštitúcie . Nedôveru v prieskume vyjadrilo 53 % Slovákov. Aj v tejto kategórii ostatné krajiny V4 dosiahli lepší výsledok. V Maďarsku nedôverovalo štátnym inštitúciám 38 %, v Českej republike 43 % a v Poľsku 49 % občanov. Médiám podľa Eurobarometra v novembri 2017 na Slovensku nedôverovalo 55 % Slovákov, čo je opätovne najhorší výsledok v rámci krajín V4. V Poľsku nedôveru prejavilo 45 %, V Českej republike 46 % a v Maďarsku 50 % občanov. Dátum zverejnenia analýzy: 07.05.2018 Naspäť Nahlásiť chybu

2016 Poľsko Eurobarometer inštitúcie médiám .pdf 2007 nedôveruje inštitúcie Médiám


Tento návrh (na voľbu prezidenta Policajného zboru SR, pozn.) ešte aj zužuje možnosť kandidátov, pretože hovorí, že iba z policajného zboru a nie napríklad z iných silových zložiek, nie napríklad z kriminálneho úradu a podobne.

Pokiaľ Rajtár kriminálnym úradom myslel Kriminálny úrad Finančnej správy, ktorý spadá pod ministerstvo financií, výrok hodnotíme ako pravdivý. Rajtár sa vo výroku odvoláva na návrh novely zákona o Policajnom zbore SR, ktorú začalo ministerstvo vnútra pripravovať ešte pod vedením Tomáša Druckera v apríli 2018 ako reakciu na nízku dôveru polícii zo strany verejnosti a stále sa stupňujúci sa hlas protestujúcich na uliciach po tragickej vražde novinára Jána Kuciaka a jeho snúbenice Martiny Kušnírovej. Jednou z požiadavok organizátorov a účastníkov protestov bolo tiež odstúpenie vtedajšieho policajného prezidenta Tibora Gašpara. Drucker oznámil zmeny obsadzovania riadiacich pozícií v policajnom zbore v apríli 2018, návrh chcel predložiť do parlamentu v júni 2018. Gašpara však neodvolal, ešte v apríli 2018 podal demisiu. Návrh novely zákona o policajnom zbore na rokovaní vlády predstavila v auguste 2018 Druckerova nástupkyňa, ministerka Denisa Saková. Novela však čelí nielen kritike verejnosti, konsenzus nepanuje ani medzi koalíciou. Preto je potrebné dodať, že návrh novely zákona pravdepodobne nie je finálny. Jeho verziu, ktorú ministerka vnútra Denisa Saková predložila na rokovanie vlády, vláda stiahla. Premiér Pellegrini sa neskôr v médiách vyjadril , že v stredu 12.9.2018 bude vláda schvaľovať novelu zákona, no napríklad bez funkčného obdobia policajného prezidenta. Takýto materiál však v programe rokovania vlády nebol. Nie je preto presne jednoznačné určiť, čo v novele ostane a čo sa naopak zmení. Z doterajšieho návrhu , ktorý predstavila Saková, z paragrafu § 33a vyplýva, že "(2) Do funkcie prezidenta Policajného zboru možno vymenovať len toho, kto a) je príslušníkom Policajného zboru najmenej desať rokov, b) nebol odsúdený za spáchanie trestného činu, c) má vysokoškolské vzdelanie druhého stupňa, d) získal špecializované policajné vzdelanie a e) bol najmenej päť rokov nadriadeným, ktorý riadil aspoň jedného príslušníka Policajného zboru, ktorý bol nadriadeným." Keďže tento paragraf o podmienkach pre voľbu a vymenovanie policajného prezidenta doterajšia verzia zákona o policajnom zbore neobsahuje, je možné povedať, že nový návrh možnosť kandidovať zúžil, ako uvádza Rajtár. Dátum zverejnenia analýzy: 10.09.2018 Naspäť Nahlásiť chybu

novely Druckera požiadavok oznámil konsenzus stiahla. vyjadril programe návrhu verzia


Slovensko už prekročilo (dlh) 55% HDP napriek tomu, že vláde to vychádzalo menej. A to znamená zhruba 40 miliárd eur, to znamená asi 7,5 tisíc eur na obyvateľa, aj toho, čo sa dnes alebo včera narodil, 22,5 tisíc na domácnosť.

Je pravdou, že celkový dlh prekročil minulý rok podľa eurostatu 55,4% HDP. Vláda predpokladala dlh ku koncu roka 2013 na úrovni 54,3% . Nominálna hodnota dlhu Slovenskej republiky dosiahla 39,9 mld. €.

eurostatu predpokladala informácií Eurostat


Ale to ja hovorím dlhé mesiace. Nemá význam teraz do celej tej plejády neprehľadnej metúcej prikladať ďalšie polienko.

Radoslav Procházka podľa správ portálov sme.sk a pravda.sk hneď pri prezentovaní svojej programovej platformy Alfa povedal jasne, že nechce vytvárať novú politickú stranu a takýto krok ani nepovažuje na prospešný. Podobne v rozhovore na portáli Hnonline.sk sa Radoslav Procházka viac krát vyjadril, že neplánuje založiť novú politickú stranu, že by to považoval za zbytočné trieštenie beztak roztriešteného pravicového straníckeho spektra a že svoju Alfu nepovažuje za základ pre novú politickú stranu: Otázku položil: Roman (15.11. 07:05) "Planujete zalozit vlastnu stranu? Napriek tomu ze Vam fandim, dufam ze nie, bude tu nekonecne vela stredopravych stran bez sance na velky uspech. Vy s Lipsicom by ste mali nahradit KDH a SaS zas SDKU a mat tu dve normalne, silne praicove strany s novymi ludmi bez starych kreatur ktore uz nemaju kontakt s realitou a neskorumpovanostou. Jedina sanca porazit Fica je mat max. dve silne a rozumne strany." Odpovedá: Radoslav Prochazka (15.11. 11:12) "prave preto, ze s Vami suhlasim, sa myslienke dalsej novej strany branim a aj to tak neustale komunikujem. na druhej strane, som presvedceny, ze stara pravica je passe, ze sa odpisala, sama, tym, ze ludom neponuka skutocny vyber, zrozumitelnu alternativu voci tomu statu, s ktorym zapasia dnes: statu, ktory od nich vybera coraz viac penazi, ale coraz menej kvality im za tie peniaze dava. to sa neda napravit nahodnym platanim dier a nasledovanim kazdeho, aj toho najmensieho, poryvu volicskej duse, ale aktivnou a sebavedomou ponukou skutocnej zmeny v prospech obcanov SR." Otázku položil: Simon (15.11. 07:38) "Dobry den pan Prochazka, cital som Vasu Alfu je to zaujimave citanie. Pacilo by sa mi keby ste s tymto programom vytvorili stranu s panom Lipsicom. Uvazujete nad tym? Myslim si ze by ste ziskali velmi vela pravicovych volicov. Ved SDKU ani KDH nic nove neponuka a pravicovi volic caka na nieco hodnotne. Dakujem." Odpovedá: Radoslav Prochazka (15.11. 11:19) "Dano svoju stranu uz ma, a ja mu drzim palce, ale podla mna ma nova pravicova strana vyznam iba tak, ze nahradi tie ktore sa vycerpali, nie ze sa postavi do zastupu k nim. fragmentacia nasej strany spektra je na skodu veci, ani Vas, ani mna uz nebavi triast sa stale o to, kto sa s kym na com nedohodne a pohada. dufam, ze Vas coskoro prijemne prekvapim niecim, co by naopak mohlo stredoprave aktiva skor spojit, ako ich dalej delit." Otázku položil: Jozi (15.11. 09:42) "Pán Procházka, Vy si naozaj myslíte, že Alfa má šancu uspieť v KDH?" Odpovedá: Radoslav Prochazka (15.11. 11:46) "myslim ze v clenskej zakladni ano, aspon take mam odozvy. v pondelok som stravil cely den v zilinskom kraji a prekvapilo ma, s akym zaujmom a chutou ludia reagovali.nehovoriac o mailovych a facebookovych odkazoch, ich pocet fakt rastie. na druhej strane vedenie je mimoriadne zdrzanlive, a aj to iba preto, ze hadam aj oni vidia tu podporu zdola. ak by tam nebola, konali by ovela radikalnejsie a otvorenejsie. ale ja uz som na zaciatku hovoril, ze Alfa nie je nastroj na nejake mocenske rosady v strane a nie je to program pre jednu stranu. je to zakladny podorys spolocenskej zmeny, ktoru podla mna potrebujeme a ktora sa nebude dat uskutocnit mimo tej spolocnosti, bez nej." Dátum zverejnenia analýzy: 19.02.2013 Naspäť Nahlásiť chybu

sme.sk

pravda.sk

Hnonline.sk


Možno viete, možno neviete, ale môj predchodca Ivan Mikloš vytriasol z Fondu národného majetku 200 miliónov eur na tento rok, ktoré sa týka rezerv na právne spory.


SaS nikdy nepožadovala manželstvo pre iné ako muža a ženy.

Demagog.SK nenašiel žiadny relevantný zdroj hovoriaci o tom, že by SaS požadovalo manželstvo pre iné páry ako pre tie, ktoré sú zložené z muža a ženy, výrok hodnotíme ako pravdivý. Strana SaS ( .pdf , s. 93) má vo svojom programe ako jeden z hlavných bodov uzákonenie registrovaných partnerstiev. V programe sa uvádza: " Pre páry rovnakého pohlavia zavedieme nový právny inštitút životného partnerstva založený na princípe vzájomnej vyživovacej povinnosti partnerov zakladajúci medzi partnermi príbuzenský vzťah so všetkými právnymi následkami vrátane dedenia zo zákona v I. dedičskej skupine ." V roku 2012 sa SaS neúspešne snažila v NR SR presadiť zákon o registrovaných partnerstvách. Návrh neprešiel , keď za hlasovalo iba 14 poslancov zo 129-tich prítomných.

.pdf snažila neprešiel


... proste našim najväčším obchodným partnerom je práve Nemecko...

Hlavným obchodným partnerom Slovenska sú krajiny OECD, smeruje do nich skoro 90 % všetkého exportu. Podľa údajov Štatistického úradu SR na mesiace január-február 2016 predstavil vývoz do Nemecka skoro 23 % celkového vývozu (v poradí druhá je Česká republika s bezmála 12 % podielom). Je preto pravdou, že Nemecko je najväčším obchodným partnerom Slovensla.

Štatistického úradu SR
autá
exportérov
Trend


...dnes Robert Kaliňák tvrdí, že vo viac ako 70 prípadoch ich (Vadalovcov a Rodovcov, pozn.) mala v ostatných rokoch slovenská polícia rozpracovaných kvôli podozreniam z rôznych trestných činov (...).

V relácii Sobotné dialógy 3. marca 2018 Robert Kaliňák uviedol, že sa slovenská polícia so skupinou spomenutou Luciou Nicholsonovou zaoberala už od roku 2002 a údajne voči spomínanej skupine ľudí viedla od roku 2002 približne 70 konaní. Tento výrok teda hodnotíme ako pravdivý.

Sobotné dialógy


My sme z hľadiska hospodárstva veľmi viazaní na ruský trh.

Rusko sa nachádza na 9. priečke (podľa údajov MH SR za rok 2013) v rámci krajín, do ktorých Slovensko exportuje svoje produkty a je zároveň treťou krajinou, od ktorej Slovensko najviac importuje. Z toho vyplýva, že slovenské hospodárstvo je pomerne naviazané na ruské hospodárstvo. Výrok hodnotíme ako pravdivý. Správa Veľvyslanectva Ruskej federácie v Slovenskej republike uvádza: " Slovenská republika, ktorá sa vyznačuje značným ekonomickým potenciálom, rozvinutou tranzitnou infraštruktúrou a je významným spotrebiteľom ruských surovín, sa zaraďuje medzi dôležitých obchodných a hospodárskych partnerov Ruska v Európe. Rusko je tretím najväčším obchodným partnerom Slovenska po Nemecku a Českej republike. Slovensko patrí k 20 hlavným zmluvným obchodným partnerom Ruska. " Nakoľko podľa správy Ruského veľvyslanectva sú Nemecko, Česko a Rusko traja najväčší obchodní partneri Slovenska, uvádzame presné podiely na celkovom importe a exporte za rok 2013 ( údaje MH SR, .xls) Podiel na celkovom exporte Podiel na celkovom importe Nemecko 21,1 % - 1. miesto 15,54 % - 1. miesto Česká republika 13,6 % - 2. miesto 10,36 % - 2. miesto Ruská federácia 3,96 % - 9. miesto 10,23 % - 3. miesto Dátum zverejnenia analýzy: 25.03.2014 Naspäť Nahlásiť chybu

údajov Správa údaje


To som urobil aj na Najvyššom súde (skrátil dĺžku súdneho konania - pozn.).

Nie je zrejmé, či Štefan Harabin myslí obdobie, keď bol ministrom spravodlivosti (2006 - 2009), alebo keď predsedal Najvyššiemu súdu (2006 - 2014). V minulosti Harabin tvrdil , že ako predseda Najvyššieho súdu skrátil po nástupe do funkcie v roku 2009 konania zo štyroch na jeden rok. Najvyšší súd nemá zverejnené štatistiky o dĺžke súdnych konaní pre ani jeden z týchto období. Portál Demagóg.SK si ich od súdu vyžiadal - ich vytiahnutie z databázy však bude trvať niekoľko týždňov. Nateraz považujeme tvrdenie Štefana Harabina za neoveriteľné.

tvrdil


Horšie je, že momentálne v parlamente máme množstvo návrhov, množstvo pozmeňujúcich návrhov, nie za 5 eur, ale za stovky miliónov eur a tzn., že nielenže pôjdeme tým lepším smerom, ale pred voľbami skôr ešte navýšime tú sekeru, ktorú máme v rozpočte.

Na májovej schôdzi slovenského parlamentu bolo predložených rekordných 244 bodov. Predseda parlamentu Boris Kollár preto odkázal politickým stranám, aby si vybrali maximálne tri zákony, ktoré sú ich prioritou na prerokovanie.

Bývalý premiér Eduard Heger vyčíslil , že išlo o návrhy za dve miliardy eur a vyzval poslancov, aby stiahli tie, ktoré nemajú peňažne kryté. Medzi návrhy zákonov, ktoré môžu mať potenciálne negatívny vplyv na štátny rozpočet, patrí napríklad návrh na daňové úľavy pre mladých a matky z dielne OĽANO, či viacnásobné zvyšovanie dôchodkov od strany Hlas-SD.

májovej
odkázal
vyčíslil
daňové úľavy
zvyšovanie dôchodkov


Prvýkrát na 3 roky sme mali Ministerstvo dopravy.

MOST - HÍD aktuálne pôsobí v parlamente už tretie volebné obdobie. Vo voľbách v roku 2010, kedy sa dostal aj do vlády , viedol ministerstvo životného prostredia a ministerstvo pôdohospodárstva. Po predčasných parlamentných voľbách v roku 2012 však už vo vláde nepôsobil. Zmena prišla po voľbách v roku 2016, kedy sa MOST - HÍD opäť dostal do vlády a získal ministerstvo životného prostredia a ministerstvo spravodlivosti. Ministerstvo dopravy bolo MOSTU - HÍD pridelené až po tom, ako sa jeho vtedajší minister zo strany SIEŤ Roman Brecely zriekol 31. augusta 2016 svojho postu v prospech koaličných partnerov. MOST - HÍD skutočne vedie ministerstvo dopravy po prvýkrát a preto tvrdenie Bélu Bugára hodnotíme ako pravdivé.

vlády vlády pridelené


Rusko napadlo Ukrajinu, Rusko napadlo Ukrajinu, Rusko je agresor, to je podstatné. Ukrajinci sa bránia. Toto si zapamätajme. Oni bránia holý život.

Ruská armáda začala 24. februára 2022 vojenskú inváziu na Ukrajinu, ktorá vyústila v stále prebiehajúcu vojnu. Pred začatím plnoformátovej vojenskej invázie Rusko v roku 2021 zhromažďovalo svoje jednotky na hranici s Ukrajinou. Ozbrojený konflikt medzi Ruskom a Ukrajinou trvá od roku 2014, kedy ruské ozbrojené sily anektovali Krymský polostrov a podporili separatistické hnutie na Donbase.

Neoznačené vojská, ku ktorým sa neskôr prihlásilo Rusko, obsadili polostrov Krym 27. februára 2014. 18. marca 2014 Ruská federácia anektovala Krym na základe referenda. Toto referendum nebolo medzinárodne uznané a Valné zhromaždenie OSN sa uznieslo na rezolúcii 68/262 , podľa ktorej je anexia Krymu je neplatná. Počas marca 2014 separatisti na východe Ukrajiny, s podporou Ruska, vyhlásili Doneckú ľudovú republiku a Luhanskú ľudovú republiku. Ukrajina sa rozhodla týchto separatistov potlačiť . Tieto udalosti eskalovali do ozbrojeného konfliktu na Donbase v roku 2014.

Ku koncu roka 2021 sa ruské vojenské jednotky začali zhromažďovať na rusko-ukrajinskej štátnej hranici, čo predchádzalo ruskej vojenskej invázii na Ukrajinu 24. februára 2022. Ruský prezident Vladimir Putin vo svojich verejných prejavoch opakovane uviedol, že Rusko iniciovalo útok na Ukrajinu. 21. februára 2022, teda tri dni pred začiatkom ruskej plnoformátovej vojenskej invázie na Ukrajinu, Putin uviedol , že Rusko uznalo separatistické oblasti Doneck a Luhansk ako nezávislé štáty. 24. februára 2022 Putin oznámil , že rozhodol o začatí vojenskej invázie na Ukrajinu. Týmto Ruská federácia porušila svoj záväzok rešpektovať nezávislosť a zvrchovanosť Ukrajiny z roku 1994, kedy podpísala Budapeštianske memorandum . V relácii ruskej štátnej televízie v decembri 2024 Putin uviedol , že útok na Ukrajinu mal iniciovať skôr a ruské vojsko naň malo byť lepšie pripravené.

Ako napadnutý štát mala Ukrajina právo brániť sa ozbrojenému útoku a zároveň požiadať iné štáty o pomoc podľa článku 51 Charty OSN . Na ruskú vojenskú inváziu reagovalo aj medzinárodné spoločenstvo. Na Valnom zhromaždení OSN v marci 2022, 141 štátov odsúdilo ruskú agresiu na Ukrajine.

začala
vyústila
zhromažďovalo
trvá
obsadili
rezolúcii 68/262
separatisti
potlačiť
zhromažďovať
invázii
uviedol
uznalo
oznámil
rozhodol
Budapeštianske memorandum
uviedol
Charty OSN
odsúdilo


Sú vážne problémy v čerpaní operačných programov v rámci európskych fondov, kde momentálne v mnohých operačných programoch je mierne pozastavené financovanie, prebiehajú audity a zo strany Európskej únie nám hrozia vážne korekcie, to znamená, že EÚ nemusí preplatiť tie výdavky, ktoré už jednotliví prijímatelia programov použili v plnej výške.

V súčasnosti je skutočne pozastavené čerpanie viacerých operačných programov, čo môžeme hodnotiť ako "vážne problémy" o ktorých hovorí Peter Pelegrini. Podľa správy agentúry SITA z 11. apríla 2012, je v súčasnosti na Slovensku z 13-tich operačných programov pozastavených šesť. V prípade ministerstva životného prostredia napríklad neboli dostatočne obhájené projekty, ktoré boli realizované. Priebežné platby na projekty v operačných programoch Životné prostredie a Informatizácia spoločnosti Európska komisia zastavila pre závažné nedostatky ešte v novembri 2011. Vtedy audit pre Európsku komisiu odhalil nedostatky pri piatich z 11 operačných programov. Pozastavením vyplácania peňazí vtedy pohrozila aj pri operačných programoch Doprava, Zamestnanosť a sociálna inklúzia a Vzdelávanie.

pozastavených
Životné prostredie
piatich
tender


Predseda vlády vtedy zareagoval tak, že odvolal ministra hospodárstva. Táto zmluva bola súčasťou vládneho programu. My sme len požadovali naplniť do konca volebného programu to, čo sme sa zaviazali ako vláda, ako Slovenská republika.

V programovom vyhlásení je mimo iného zmienené: "Vláda si uvedomuje dôležitosť posilňovať morálne hodnoty v našej spoločnosti. V tejto súvislosti počíta s efektívnou podporou cirkví. Svoje kontakty s cirkvami bude vláda realizovať na základe vzájomnej úcty a vyváženosti k jednotlivým cirkvám. Vláda dopracuje sústavu dohôd so Svätou stolicou a vyváženým spôsobom upraví aj vzťah štátu k iným cirkvám." Aj vzhľadom na to, že sa zmienka nachádza v kapitole Zdravotná starostlivosť a zdravotné poistenie, je možné interpretovať tento záväzok ako záväzok prijať zmluvu o výhrade vo svedomí. Absencia explicitnej zmienky takejto zmluvy však vyvoláva otázku, či bola vyššie zmienená klauzula chápaná aj ostatnými koaličnými partnermi ako záväzok ku zmluve o výhrade vo svedomí. Výrok však hodnotíme ako pravdivý.

vyhlásení


Pred niekoľkými mesiacmi, myslím si, že to bolo ešte za bývalej vlády ústavný súd rozhodol, že veľmi podobný zákon, ktorým bývalá vláda vyhnala invalidných dôchodcov z druhého piliera je rovnako protiústavný a rovnako to tá nasledujúca vláda bude teraz musieť riešiť.

Vyradenia invalidných dôchodcov z druhého piliera by podľa článku denníka SME malo byť súčasťou novely zákona o sociálnom poistení. O pozastavení účinnosti niektorých ustanovení tohto zákona podala skupina poslancov podnet na prešetrenie Ústavným súdom. ÚS rozhodol v prospech sťažovateľov. Rozhodnutie ÚS v tejto veci je dostupné tu .

denníka SME
podala skupina poslancov
tu


Vlani v roku 2010 z novovzniknutých pracovných miest v strojárstve, automobilovom priemysle, doprave a logistike bolo 78% vzniknutých ako živností.

Portál etrend.sk : "Rast pracovných ponúk na živnosť sa v minulom roku najviac prejavil v oblastiach strojárstvo , doprava , špedícia, logistika a v oblasti automobilového priemyslu . Vo všetkých týchto oblastiach rástol medziročne počet ponúk o viac ako 78 percent ." To isté píšu webnoviny.sk : "Rast pracovných ponúk na živnosť sa v minulom roku najviac prejavil v oblastiach strojárstvo, doprava, špedícia, logistika a v oblasti automobilového priemyslu. Vo všetkých týchto oblastiach rástol medziročne počet ponúk o viac ako 78 percent." V oboch prípadoch sa jedná o čísla zo stránky profesia.sk, ktoré nie sú oficiálnymi štatistikami. Na medziročný nárast počtu ponúk sa vzťahuje 78%, nie na percento novovzniknutých pracovných miest v daných odvetviach za rok 2010 ako sa vyjadril Ivan Mikloš. Počet živností vzniknutých za rok 2010 v zmienených odvetviach sa nám nepodarilo overiť. Štatistický úrad SR uvádza údaje o zamestnanosti aj nezamestnanosti podľa jednotlivých odvetví, neuvádza však aký podiel v jednotlivých odvetviach tvoria živnosti. Inštitút zamestnanosti zase uvádza podiel živnostníkov na celkovo pracujúcich na Slovensku za prvý kvartál 2010 na úrovni 16,3 percenta, neuvádza však ako to je v jednotlivých odvetviach.

etrend.sk

webnoviny.sk

zamestnanosti

nezamestnanosti

Inštitút zamestnanosti


Viete, ako dopadol váš slávny rok 2011, kde deficit vyjde vyše 5%.

Výrok hodnotíme ako neoveriteľný, keďže Demagog.sk nezistil, či nesprávne započítané nadmerné odpočty v roku 2011, budú mať vplyv na reevidovanie deficitu v roku 2011 nad 5% HDP. Podľa poslednej prognózy (.pdf,s.1) Inštitútu finančnej politiky z 8. februára 2012 sa z dôvodu neskorého vracania nadmerných odpočtov opticky navýšil výnos výberu daní v roku 2011 o 179 mil. euro. Minister financií P. Kažimír na tlačovej konferencii k tento prognóze uviedol, že práve nesprávne započítanie odpočtov vo výške takmer 180 mil. euro, bude mať vplyv na výšku deficitu v roku 2011, ktorý sa z 4,9% HDP navýši na 5,2% HDP. Februárová prognóza IFP a ani podrobný manuál , však neuvádza či nesprávne započítaný odpočet vo výške 179 mil. euro, bude mať výšku na deficit, alebo dlh. Teoreticky pokiaľ by sme započítali sumu 180 miliónov euro k deficitu verejných financií za rok 2011, ktoré podľa Eurostatu predstavujú - 3 414 000 000 eur (4,9% HDP) stúpne deficit na - 3 593 000 000 eur. Výsledný deficit by tak predstavoval 5,15% HDP. S týmto výpočto pracoval pravdepodobne aj P. Kažimír. Autor poslednej prognózy IFP, však vplyv na deficit alebo dlh nespomína. Dátum zverejnenia analýzy: 11.02.2013 Naspäť Nahlásiť chybu

prognózy
tlačovej konferencii
podrobný manuál
Eurostatu


Prečo hovoríme o 11 miliónov? My sme zachránili toto ministerstvo, pán minister Štefanov zachránil tomuto štátu miliardy eur. Miliardy eur, ktoré prešustrovala bývalá vláda, ktorá nevyčerpala, ktorá doslovne a do písmena po stránke legislatívnej nespravila to, aby sme mohli vyčerpať tieto milióny. My sme ich vyčerpali na 90%...

Rola Štefanova na legislatívnom obrodení čerpania eurofondov ostáva neoveriteľná, Slota každopádne nemá pravdu čo sa týka čerpania fondov: buď mohol povedať, že sme už úspešne vyčerpali čo sa dalo z predchádzajúceho obdobia alebo, že „k septembru 2009 Slovensko vyčerpalo iba 1,6% z 13,4 mld. eur (takmer 405 mld. Sk), pričom schválené boli projekty vo výške 18,8%.“ Aj keď novšie čísla k dispozícii nemáme, nárast na 90 percent pre celé obdobie do roku 2013 nepredpokladáme.

čo sa dalo z predchádzajúceho obdobia


Výskumný ústav pôdoznalectva a ochrany pôdy na Slovensku spravuje práve tento register pozemkov od roku 2003.(...) V ostatných alebo v iných členských krajinách tento útvar geoinformatiky a diaľkového prieskumu územia priamo patrí pod pôdohospodárske platobné agentúry. Rakúsko, Nemecko.

Výrok hovorí o Výskumnom ústave pôdoznalectva a ochrany pôdy (VÚPOP), ktorý plní viacero úloh v rámci výskumu a vývoja, činnosti v rámci verejného záujmu ale plní aj služby občanom. Okrem iného prevádzkuje aj portál podnemapy.sk na ktorom majú občania prístup k poľnohospodárskym informáciám o konkrétnych pôdnych parcelách. Táto stránka je registrom poľnohospodárskych pôdnych blokov, ktorý bol na poverenie ministerstva pôdohospodárstva vybudovaný VÚPOP počas rokov 2002 a 2003 ( .pdf , s. 7). VÚPOP vykonáva niekoľko činností pre Pôdohospodársku platobnú agentúru, ktorá je zodpovedná za administratívu a poskytnutie podpory poľnohospodárom. Pre porovnanie, v Nemecku a Rakúsku sú skutočne príslušné ministerstvá poľnohospodárstva zodpovedné za administráciu a spravovanie európskych fondov zameraných na rozvoj vidieka a podporu poľnohospodárstva. Výrok preto hodnotíme ako pravdivý. Výskumný ústav pôdoznalectva a ochrany pôdy (VÚPOP) na Slovensku plní v rámci verejného záujmu MPaRV SR a štátnej správy tieto odborné činnosti : - vypracovanie odborných stanovísk a návrhov Pôdnej služby pri ochrane a využívaní poľnohospodárskych pôd v zmysle platnej legislatívy - prevádzkovanie a aktualizáciu Identifikačného systému produkčných blokov na poľnohospodárskej pôde (LPIS) - tvorbu GIS vrstiev LPIS súvisiacich s kontrolou dotácií a s podporou rozhodovania v rezorte pôdohospodárstva - výkon delegovaných činností z Pôdohospodárskej platobnej agentúry metódou diaľkového prieskumu Zeme - aplikáciu národného systému pre odhad úrod a produkciu poľnohospodárskych plodín - monitoring kvality závlahových a drenážnych vôd - aktivity vyplývajúce z plnenia požiadaviek dusičnanovej smernice v podmienkach SR V rámci kontraktu medzi VÚPOP a Pôdohospodárskou platobnou agentúrou (PPA) plní VÚPOP tieto odborné úlohy : - kontrola oprávnenosti poberania dotácií na plochu metódou DPZ - mapový server GIS-Infoservis pre potreby PPA a ostatné služby - spracovanie a vyhodnotenie kontrol na mieste Pre MPaRV SR zabezpečuje VÚPOP okrem iného aj aktualizáciu, správu a administráciu informačného systému geopriestorových žiadostí o podporu. VÚPOP prevádzkuje aj portál podnemapy.sk , na ktorom si široká verejnosť môže online prezrieť informácie o poľnohospodárskej pôde. Dostupný je aj Register pôdy na ktorom si verejnosť môže po zadaní čísla LPIS dielu prezrieť na čo sa konkrétna parcela využíva. Pre porovnanie, v Nemecku je Federálne ministerstvo pre hospodárstvo a technologie (Federal Ministry for Economic Affairs and Energy) zodpovedné za financovanie projektov v rámci Európskeho fondu regionálneho rozvoja, Európskeho poľnohospodárskeho fondu pre rozvoj vidieka a Európskeho námorného a rybárskeho fondu. ( .pdf , str. 2-3) Rovnako je tomu aj v Rakúsku , kde Ministerstvo poľnohospodárstva a životného prostredia (Federal Ministry of Sustainability and Tourism) koordinuje spravovanie Európskeho fondu regionálneho rozvoja. Dátum zverejnenia analýzy: 09.04.2018 Naspäť Nahlásiť chybu

.pdf
činnosti
úlohy
zabezpečuje
podnemapy.sk
Register pôdy
.pdf
Rakúsku


...kauza Bžán, keď pán advokát mal dostať 77 miliónov eur z našich spoločných peňazí (...).

Kauza Bžán , spomínaná Veronikou Remišovou, sa týkala odmeny pre advokátsku kanceláriu Radomíra Bžána za právne služby v arbitráži o vodné dielo Gabčíkovo. Táto odmena mala byť vyplatená štátnou akciovou spoločnosťou MH Manažment v pôvodnej výške 11 percent zo žalovanej sumy 705,6 milióna, čo predstavuje odmenu pre advokátsku kanceláriu vo výške 77.6 milióna. Po medializácii výšky odmeny došlo k zmene - predseda predstavenstva MH Manažment, Branislav Bačík v októbri 2017 vysvetlil , že výška odmeny sa z pôvodných 11 percent znížila na 2,5 percenta, čo predstavuje 17,6 miliónov. Tento výrok preto hodnotíme ako pravdivý.

Bžán
odmenu
vysvetlil
spore
arbitrážnom súde


Toto je vec, ktorá má národno-štátny rozmer a trošku ma to mrzí, možno využijem vašu otázku, že v minulosti, keď išlo o spoločné témy Slovenska ako napríklad vstup do Európskej únie, tak opozícia aj vterajšia vládna koalícia boli spolu a hovorili sme, je to dobre pre Slovensko, poďme spoločne. A aj preto prešlo referendum. Keby sa opozícia vtedy, ktoré sme boli my, HZDS nepostavila za referendum o Európskej únii, tak referendum nikdy neprejde.

Opozícia aj koalícia spolupracovali jednak na prípade referenda o vstupe do EU, ako aj na kampani pred ním.

spolupracovali